text:
Category : Venezuela
Tencionan halto cu Merca awor cu Venezuela a hasi trato petrolero cu Iran.
ORANJESTAD,Aruba For di Iran barconan LaPatilla / NYT por yega diabierna E promer barco petrolero di Iran carga cu gasolin pa Venezuela lo por yega...
Ciudadano di Aruba na Venezuela disgusta cu e trato cu nan a ricibi di Aruba
ORANJESTAD,Aruba Fronteranan ta sera , pero tin varios arubiano cu hopi preocupacion den exterior. Tin contacto cu nan via di un chatgroup di gobierno ,...
Warda nos Costa Venezolano y Colombiano investigando yegada di curpanan sin bida na Punta Espada
ORANJESTAD, Aruba Aruba ta un di e Paisnan gusta dor di e latinonan di Venezuela y Colombia. Hopi di nan ta sacrifica nan famia y...
Visa pa Venezolanonan entrante prome di april
ORANJESTAD, Aruba Entrante prome di april, 2020, Venezolanonan lo mester di un visa pa Aruba, Corsou, Sint Maarten, Boneiro, Sint Estatius y Saba. Asina a...


c: text/html

text:
Comision Celebracion Dianan Nacional (CCDN) bouauspicio di Ministerio di Cultura ta promoviendo nos lenga materno Papiamento hunto cu e slogan “Cultura nos tin cu bib’e”.
Nos Idioma Papiamento y su Ortografia:Nos lenga materno Papiamento, hunto cu nos Himno, Bandera y Escudota forma parti di nos identidad. Papiamento ta un idioma crioyo. Esaki ta un idioma cu ta nace ora cu dos of mas grupo di hende, cu ta papiadiferente lenga ta topa cu otro.
Nan ta crea un idioma nobo pa porcomunica cu otro. Si e idioma nobo aki bira lenga materno, nos ta yam’eun idioma crioyo.Papiamento ta e idioma materno na Aruba, Boneiro y Corsou.
Como Papiamento no tabatin un ortografia defini den e prome siglo y mey disu existencia, tur hende tabata skirbi Papiamento manera nan tabatakere cu ta bon y no di acuerdo cu un of otro regla stipula.
Dia 5 di mei 1976, Gobierno di Teritorio Insular di Aruba a instala unComision di Ortografia pa formula y recomenda un forma di skirbi nosidioma Papiamento.
Dia 13 di september 1976 e comision a entrega surecomendacion na Gobierno di Aruba.
Dia 30 di October 1976,Parlamento di Aruba a aproba unanimamente e ortografia recomenda pae comision. A scoge pa Aruba tin un Ortografia Etimologico. Ortografia Etimologico ta e forma di skirbi un palabra basa riba e palabra di origen.
E Ortografia Fonologico bo ta skirbi tur letter of combinacion di letter cuta zona igual, di e mesun forma. Na Boneiro y Corsou e ortografia taesun Fonologico.
Dia 21 di mei 2003, Gobierno di Aruba a acepta Papiamento como lengaoficial di Aruba banda di Hulandes. Esey kiermen cu carta oficial paGobierno por ser skirbi den Papiamento of na Hulandes. Na scol ta uza Papiamento den Enseñansa Preparatorio como tambeden Enseñansa Special.COMISION CELEBRACIONDIANAN NACIONAL (
Na aña 2005 Papiamento a drenta Enseñansa Avansa como materia.Desde aña 2008 ta trahando riba e condicionnan pa introduci Papiamento tambe den Enseñansa Primario. Awe Aruba conoce Scol Multilengual cu Papiamento como idioma di instruccion.
Cada aña CCDN hunto cu Seccion di Implementacion di Departamentodi Cultura Aruba (DCA), Comision di Arte di Palabra, FundacionCorector Aruba ta organisa e actividad di ‘Poeta di Patria’ cu a caba dituma luga riba 9 di maart 2021 den Cas di Cultura.
Esaki ta uncompetencia di poema pa stimula e bon uzo di nos idioma y expresaamor pa Aruba y su cultura. Tur aña Aruba ta conoce su ganadonan.Sigur no por keda sin menciona cu Cultura ta Nos! Nos cultura, nos tincu stim’e, bib’e, apreci’e, explor’e, defend’e, expres’e y promov’e.
Aña pasa como actividad Poeta di Patria 2020 a ser cancela, e aña aki akeda publica e bukinan di Poeta di Patria 2020 y 2021. E aña aki tambetur scol preparatorio, primario y special lo a ricibi e publicacion ‘MuchaCrioyo Mi Ta’ den forma di un buki.
Nos mester ta contento cu edesaroyo di nos Papiamento, ainda lo por mas. Hunto nos lo sigui logray hunto nos cultura, nos mester bib’e.Ministerio di Cultura conhuntamente cu Departamento di Cultura Aruba,Comision Celebracion Dianan Nacional y Comision Organisado di Poeta di Patria ta hopi contento di por duna contribucion na nos dushi idioma Papiamento, un di nos simbolonan di identidad nacional. Danki na turparticipantenan na Poeta di Patria 2020-2021 y pabien na nosganadonan di aña aki.

robotstxt: allowed

filter: keep


text:
Pa añanan largo semper e tema di ley di cacho a bin dilanti, pa ultimo tempo por a tuma nota cu tin varios atake di cacho riba caminda, y na lama cu persona ta cana cu nan mascota sin leash.
Tambe por a tuma nota cu tin varios cacho riba lama cu a cuminsa stroba e parti caminda e tortuga ta pasa rond y laga nan neishi. Sra. Irene Croes ta bisa cu den ley di cacho, articulo 4 ta bisa cu riba caminda publico, e mascota mester ta mara na leash.
E ta bisa cu Ministerio Publico a anuncia for di 2015 cu mester cumpli cu esaki of ta haya un boet. Ta pidi pa doño ta mas responsabel y tambe ora di piki sushi cu nan mascota ta laga atras.
Algo cu ta afecta ta e parti di ecosistima, caminda cu cachonan ta cobando e neishi di e tortuga, si esaki sigui afecta por bisa cu e tortuga no lo produci mas na nos lama y no ta yuda e ecosistema.
Pa e motibo aki ta pidi tur hende pa por fabor wanta nan cachonan na leash ora di cana banda di lama cu nan. Otro regla cu mester cumpli cune ta cu tin doño no ta responsabel pa wanta nan cacho den cura.
Tin varios keho cu ta bin dilanti cu cachonan ta agresivo y ataca otro cachonan den e vario, of ta ataca hende grandi of muchanan ‘nos no ta bibando tempo di antes, nos mester comporta’.
E ta bisa cu ta un situacion fastioso pa motibo cu ora kier tuma stap pa drumi e cachonan, e doñonan no kier, pero ta importante pa tene cuenta cu regla pa motibo cu persona por haya boet.
Mirando cu KPA su man ta yen den otro asuntonan cu ta bin prome manera ladronicia, atraco of accident nan ta prefera asisti na esaki cu tin prioridad pa e motibo aki parti di inspector di Bureau City Inspector lo por duna boet tambe den e casonan aki y lo actua mas severo.
Si ta pa evita mas situacion asina y ta mas responsabel den cuido basico, sra. Croes ta bisa cu tuma stap di sterilisa mascota. Por a wak cu aña pasa no a tuma programa di sterilisa, lo wak si e aña aki e por bay door pa asina resolve algun di problematica cu tin tocante e cachonan riba caya.


text:
Diabierna awor 19 di october pa 8:00pm lo resona e fluit pa inicia campeonato di futbol Division di Honor 2018-2019. E prome wega ta den Stadion G.P. Trinidad na Dakota y lo ta entre SV Brazil Jrs y SV Riverplate. A scoge e secuencia di e weganan via tiramento di lot. Diabierna anochi e campeonato ta cuminsa completamente di nobo. Pa e fanaticonan, tur entrada cu paga na porta ta bay directamente na e ekiponan hungando e anochi ey. Entrada pa adulto ta 7 florin mientras cu muchanan ta paga unicamente 3 florin pa por drenta stadion.
Campeonato 2017-2018
E campeonato 2017-2018 a termina recientemente cu mas o menos 1600 diferente wega hunga tras di lomba. E campeonato di Division di Honor a conta cu 10 diferente ekipo cu hunto a hunga 18 wega den 2 rond. Despues a reduci e ekiponan na e 4 mihonan cu a drenta play-off hungando 6 wega contra otro. E dos miho teamnan a sigui pa final, cu a hunga 3 wega pa asina SV Dakota gana Deportivo Nacional y asina bira campeon di Division di Honor pa e campeonato 2017-2018.
“E temporada dushi ta cuminsa atrobe, den cual ta uni nos pueblo por medio di deporte. Y e deporte rey Futbol lo luci atrobe, mescos ta e talentonan deportivo cu nos tin riba veld. Mi ta desea tur ekipo tur clase di exito y sperando cu disciplina domina e weganan”, asina Ing. Richard Dijkhoff, Presidente di Arubaanse Voetbal Bond (AVB) a duna di conoce. E ta convenci cu despues di un tremendo campeonato mundial di futbol, cu semper e atencion y interes pa futbol ta mas halto cu nunca.


text:
Tur informacion di prestamo ta publico y ta inclui den presupuesto di Pais Aruba
ORANJESTAD – For di momento cu Minister President a anuncia den su discurso nacional cu Aruba ta logra yega na fondonan pa por cumpli cu parti di e necesidad financiero pa aña 2020, a bin un ola di pregunta ta di ken y bou ki condicion Gobierno di Aruba ta haci prestamo. Contesta riba e preguntanan aki por wordo haya den presupuesto di Pais Aruba den cual tin tur informacion di prestamo haci.
Lista di prestamo ta publico
Den presupuesto di Pais Aruba, cu ta un documento publico, tin un lista den cual ta figura tur debe cu Pais Aruba tin riba mercado local y tambe riba mercado internacional. Den dje por lesa ki tempo a haci e prestamo, cerca ken a haci e prestamo, si e ta local of internacional, ki interes mester paga y un estado di cuenta di e debe cu informacion riba suma y pago den e aña coriente. Pues e informacion di prestamo no ta algo cu Gobierno ta tene secreto ya cu den tur transparencia e informacion ta inclui den presupuesto di Pais Aruba.
Prestamo via instituto renombra y na condicion rasonabel
Como cu Minister President den su discurso no a duna detayes di e prestamo, a surgi speculacion riba ken lo a fia Gobierno placa y na ki interes esaki lo ta. Ta bon pa sa cu Gobierno di Aruba ta haci prestamo cerca inversionista institucional di renombre y na condicionnan rasonabel. No ta pasobra ta crisis, ta desvia di e liña di trabou aki. Ademas Pueblo por tin e trankilidad di sa cu Gobierno di Aruba ta conta cu un team di hende profesional y serio cu ta atende cu e trabou di busca e fondonan necesario pa cubri e nececidad financiero di Pais Aruba.


text:
Resultadonan u-11 te ku u-15
Kategoria u-17 & u-20
Kampionato timnan B
Kampionato Dama
Weganan pa wikènt binidero
Kategoria u-11 te ku u-15
Kategoria u-17 & u-20
Kampionato timnan B
E wikènt aki lo ta karga ku weganan di futbòl sumamente interesante kuminsando for di djabièrnè bai kue djadumingu ora tin e apertura di Liga MCB Promé Divishon. E wega di Kampionato Hubenil ta tuma lugá tur siman riba djabièrnè ku djasabra na diferente vèlt rònt Kòrsou. FFK ta invitá hinter e pueblo di Kòrsou pa bin sigui disfrutá di nos weganan pa asina apoyá sostené nos futuronan di mañan i nos damanan ku a bin ta demostrá ku futbòl ta pa hende muhé tambe. Tur e weganan aki ta grátis!


text:
Aruba
Security Guard di aeropuerto deteni den cas’i droga
E tin mas di un aut’i careda siendo un security guard di Aruba Airport Authority N.V. Su standard di bida probablemente ta mas halto di locual e tin na salario, pa cual a lanta sospecho cu e lo por ta meti den baho mundo. Diabierna ultimo recherche a yega y deten’e na su cas, situa na Tanki Leendert.
Ultimo simannan polis ta haciendo un investigacion grandi relaciona cu benta di droga na cas. E ekipo di recherche, conoci como “Team Drugspanden” ta bishita varios cas y detene varios sospechoso.
Pero esunnan envolvi a sorprende hopi. Den e caso specifico aki, polis a detene e homber N. Reyes-Monegro, miho conoci como Pester, hunto cu su ruman homber F. Reyes-Monegro. Pa colmo, Pester ta traha como Security Guard na Aruba Airport Authority y e ruman homber ta traha como Security Guard na Cuerpo Especial Arubano.
Na e cas polis a topa cu cultivo di marihuana y a topa mas tipo di droga tambe. Ta cuestiona con dos ruman cu ta traha den siguridad pa sea gobierno of pa un compania priva di gobierno por ta meti activamente asina den un organisacion criminal cu ta cultiva y bende droga. Na e cas a topa cu artefactonan profesional pa produccion di droga.
E echo cu un di e sospechosonan ta traha na aeropuerto, ta haci cu tur wowo awor ta riba posibel link entre su negoshi di droga y su trabou. Cu un miembro di siguridad di aeropuerto ta pertenece na un organisacion criminal ta habri caminda pa sospecha cu lo ta sea exporta of importa droga tambe via avion. Recherche awor ta repasando tur posibel forma di prueba pa revisa su forma di traha.
Mester menciona cu Ministerio Publico hunto cu Cuerpo Policial Aruba a lanta un team special pa ataca benta di droga na cas di hende. Ta compila informacion di cumprado y bendedo pa gara nan hunto. Den e grupo aki tin e organisacionnan criminal tambe cu ta cultiva mata di marihuana of ta produci pakinan di droga pa benta por mayor of por detal, pues pa mercado local.


text:
Segun statuto di SDBA un meta importante ta pa duna informacion tocante calidad di gobernacion manera describi entre otro den Rapport Calidad. Tambe pa mustra riba e necesidad pa purba logra bon gobernacion, como condicion pa un Aruba duradero.
Durante e ultimo cinco añanan desde su fundacion na 2016, SDBA a haci hopi esfuerso pa ehecuta e tareanan aki lo miho posibel. Prome analisis, pa suministra comunidad di Aruba informacion lo mas obhetivo posibel, a scrutina miles di pagina di documento di yen di entidad oficial, enfoca riba seis di e problematicanan principal cu semper sa menciona.
Asina a haya un imagen amplio di e manera con instancia cu diferente focus ta mira/huzga e mesun tipo di problema. Pero tambe ‘di manera longitudinal’ e comprenshon a crece: analisis di e informacion di tur e raportnan durante un periodo di mas di 30 aña a siña cu e calidad di gobernacion tawata structuralmente deficiente, irespecto e color politico di e gobierno.
Maximo por a detecta cu e enbergadura di e ‘daño’ (en especial di e aumento di e debe nacional), den combinashon cu e cantidad di ‘proyecto dudoso’ tawata hopi mas grandi pa via di un partido cu di otro.
Difucion di informacion, a difundi e conocemento acumula mas tanto pa medio di articulo semanal (of 2x pa luna), ademas di entrevista na radio y TV. Pa motibo di e falta di un cultura di lesa a transforma e conclucionnan principal di e seis raportnan den 12 video cortico den 4 di e idiomanan mas uza na Aruba.
Siguientemente a propaga nan via TV, Facebook y nos website. Mientrastanto nos website (www.deugdelijkbestuuraruba.org) a ricibi casi 40.000 ‘bishita’, specialmente for di Aruba, Hulanda y Merca.
Nos pagina di Facebook tambe a alcansa decenas di miles di hende. Simposio riba dje a organisa dos simposio. E prome na september 2017 pa trece e concepto di bon (y mal) gobernashon miho bou di atenshon di comunidad. Ademas di e consecuencianan (financiero) di malgobernacion y pues di e necesidad di bon gobernacion.
E di dos simposio na januari 2019 a enfoca riba e necesidad di accion concreto di lider/instancia importante pa implementa bon gobernacion. E di tres simposio cu a planea pa comienso di december 2020 cu e tema di ‘e necesidad di un sistema politico integro’ lamentablemente a keda cancela pa motibo di e pandemia di covid.
Pero e tema a keda adopta sí den e Masterplan di Aruba pa entama un discushon publico tocante nos sistema politico mescos cu un campaña di concientisacion intensivo pa cu e consecuencianan negativo di patronahe politico.
NIS como terminashon di e prome faseComo ultimo SDBA a tuma e iniciativa pa un grupo di academico totalmente independiente ehecuta un ‘National Integrity System Assessment’.
Esaki ta un instrumento estableci pa ‘Transparency International’ pa mira con tur e instancianan cu di un of otro manera mester vigila e ‘actitud integro’ di gobierno ta funcshona den practica.
Pues, en realidad ta trata di establece con henter e sistema ta funcshona. Den caso cu ta resulta cu tin fayo, ta duna recomendashon pa mehorashon. Terminashon di e raport aki tambe a keda postponi, entre otro pa e mesun pandemia di covid.
Segun ultimo informacion, e presentacion lo por tuma luga dentro di mas o menos dos luna. Esaki lo nifica tambe terminashon di e prome fase di ‘e estado real di gobernashon di Aruba y concientisacion di esey’.
E ora ey lo por sigui cu e di dos fase. Pasobra conocemento y comprondemento di fayo ta un condishon esencial pa por realisa mehorashon cu exito.
Atencion entre otro pa motibo di tur e actividadnan aki, e conceptonan ‘bon gobernacion’ y ‘integridad’ a bira tema importante den politica na Aruba. Durante e ultimo campaña, practicamente tur partido politico a pone hopi enfasis riba esakinan y a expresa nan intencion pa pone un fin na mal gobernacion y corupcion.
E reto grandi ta pa den e añanan benidero transforma e palabranan aki den acshon concreto.
Enfoke nobo, E siguiente fase di SDBA ta mas bien enfoca riba stimula comunidad pa asumi responsabilidad y exigi gobierno pa tene su mes na tur principio di bon gobernacion.
Tambe SDBA lo kier expone caso concreto di mal gobernashon y purba logra mehoracion a base di discucion cu tur stakeholder, haciendo uzo tambe -den caso necesario- di e caminda hudicial.
Den esey por busca coperacion di otro grupo na Aruba y afo pa realisa mehoracion efectivo di e calidad di gobernacion. Pero e preferencia ta pa duna conseho pa mehoracion, preferiblemente den bon ambiente.
Sinembargo, e fase aki ta rekeri basta energia y experticio specifico (specialmente riba tereno huridico y financiero-economico) cu ami no ta dispone lo suficiente (mas) di dje.
P’esey preferiblemente lo mi retira y duna espacio na hende mas hoben y specialisa. Di mes, esakinan no por tin ningun conexion cu ‘politica’ mientras nan mester ta capas, a base di nan conocemento, pa ‘confronta’ ‘politica’/comunidad den caso necesario.
Pues, un posicion neutral y asertivo ta e di dos exigencia. Finalmente dedicashon, un ‘mente habri’ y habilidad di discushon ta otro calidad importante.
Fase transitorio:
Di mes, mashi tiki hende lo ta dispuesto pa ehecuta tur e trabounan aki (sin pago). Esey ta nifica cu mi mes mester busca un of mas ‘remplasante’. Consecuentemente, durante e fase aki mi mes lo mester duna contenido lo miho posibel na e ‘enfoke nobo’.
Por lo pronto esey ta nifica tambe cu mi lo termina mi columna semanal di ‘concientisacion’. Naturalmente e webiste ta keda existi, entre otro pasobra hopi bishitante a indica cu eyriba so por haya cierto documento.
Pero mi esfuersonan pa SDBA sin duda lo mengua -gradualmente-, no solamente pasobra despues di tanto aña mi a ‘fada’ di ‘politica’, pero tambe pasobra tin asina hopi otro tema importante, bunita y hopi mas positivo cu ta hala mi atencion (mira: www.harmoniaruba.org). Algo mas di descanso, movecion y lesa tambe lo forma parti di esaki. Mi ta spera di por goza hopi mas aña di eseynan!


text:
ORANJESTAD – Aruba Airport Authority N.V. (AAA) tabata hopi contento ora el a ricibi e noticia cu Copa Airlines lo aumenta su servicio for di Panama pa Aruba y riba 3 di Juli a yama bonbini na e prome buelo adicional pa Aruba. E buelonan adicional aki ta complimenta Copa su buelonan diario pa Aruba. Copa Airlines ta ofrece servicio na 67 ciudad na 30 pais den America.
Copa Airlines cu ta un subsidiario di Copa Holdings, SA, miembro di Star Alliance, e lider den e network di aerolineanan global, a cuminsa awe cu un Segundo frecuencia entre Aruba y Panama. E buelonan nobo lo opera riba Diasabra, Diadomingo, Dialuna y Diahuebs.
E buelo nobo di Copa CM 213 lo Sali for di Aruba riba Diasabra, Diadomingo, Dialuna y Diahuebs pa 7:01 p.m., yegando asina na Copa su hub Tocumen International Airport na Panama City pa 08:05 p.m. E buelo di regreso CM 212 lo sali di Panama 12:06 p.m., yegando Aruba 03:06 p.m.
“Awe, nos ta hopi satisfecho pa lanza e segundo buelo cu servicio non-stop entre Aruba y Panama ofreciendo mas opcion pa region di America cu 11 buelo semanal”, Claudia Zuluaga, Commercial Manager Caribbean Region a splica. “E segundo frecuencia lo opera den un Embraer 190 moderno y comodo cu un capacidad di 106 pasahero. Esaki ta un momento special pa Copa Airlines na Aruba. Nos operacionnan a cuminsa na 2008 cu 4 buelo seminal cu a aumenta na buelonan diario den 2011. E historia di exito aki ta e resultado di un partnership di cooperashon consistente entre nos aerolinea y e oficialnan di Aruba encabeza pa Aruba Tourism Authority y Aruba Airport Authority”, Zuluaga a agrega.
Establesi na 1947, Copa Airlines a transporta mas cu 11 miyon pasahero den 2013.
E aerolinea a keda nombra “Best Airline in the Central America and Caribbean region” na Skytrax World Airline Awards den Juni 2013. Adicionalmente, Copa ta sigui cu su compromiso pa brinda servicio di clase mundial na su clientenan door di mantene servicio di standard halto reconosi door di e industria y e mihor “on-time performance” den America.
Copa su servicio abordo ta inclui cuminda y bebida complimentario, incluyendo binja y refresco; un sistema di entretenimento audio-visual di 12 canal na Ingles, Spanjo y Portugues, cu pelicula nobo tur luna y sistema pa oido gratis.
“Nos ta hopi contento cu nos aerolinea partner a sigui crese consistentemente den demanda y ta kere cu nos destinacion merece buelo adicional cu lo beneficia nos pasaheronan. Copa Airlines ta un partner valioso pa Aeropuerto di Aruba y nos ta spera di por yega na 2 buelo diario den futuro!” asina Peter Steinmetz CEO di Aruba Airport Authority N.V. a bisa.


text: Despues di a ricibi instruccionnan for di Cuerpo Policial pa raporta cualkier movecion sospechoso na polis, dialuna madruga un empleada di un snacktruck na Oranjestad a raporta un situacion sospechoso unda cu 2 persona a presenta na e sitio y un di nan tabata parce arma a bati alarma na polis, mesora a dirigi patruyanan na e sitio. Na yegada di e patruya a bin compronde cu nan a bay den un Toyota Yaris blanco banda di e beach. E patruyanan a bay check y a topa cu e vehiculo, despues di un revision y control na e personanan cu tabata cuadra cu e descripcion no a topa nada particular riba nan.


text:
Resultadonan di Spring Training ayera:
- Boston Red Sox a pèrdè di New York Yankees ku skor di 8-1
- Houston Astros a pèrdè di Miami Marlins ku skor di 8-1
- Toronto Blue Jays a pèrdè di Detroit Tigers ku skor di 18-4
- Detroit Tigers a pèrdè di New York Mets ku skor di 5-4
- Oakland Athletics a gana Chicago White Sox ku skor di 16-6
- Texas Rangers a pèrdè di Milwaukee Brewers ku skor di 9-3
Jurickson Profar no a hung den e partido aki
- Tampa Bay Rays a derota Minnesota Twins ku skor di 11-3
- Chicago Cubs a pèrdè di Texas Rangers ku skor di 7-6
Jurickson Profar a hunga segunda base den e partido aki i no a konektá hit den seis turno na bate. Su promedio aktual ta di .250
- San Diego Padres a empatá ku Seattle Mariners na 5 kareda
- San Francisco Giants a pèrdè di Cleveland Indians ku skor di 12-11
Partidónan di Spring Training pa awe:
- Minnesota Twins kontra St. Louis Cardinals
- New York Yankees kontra Atlanta Braves
- Philadelphia Phillies kontra Toronto Blue Jays
- Tampa Bay Rays kontra Baltimore Orioles
- Los Angeles Angels kontra Chicago White Sox
- Milwaukee Brewers kontra Seattle Mariners
- Oakland Athletics contra Cleveland Indians
- Houston Astros kontra Washington Nationals
- Pittsburgh Pirates kontra Boston Red Sox
- Cincinnati Reds kontra Kansas City Royals
- Chicago Cubs kontra Colorado Rockies
Breve:
- E agensia di aviashon Merikano konosí komo FAA a prohibí e ekipo di Washington Nationals di usa ‘drone’ na nan kampamentu di entrenamentu. E ekipo tabata hasi uso di ‘drone’ pa filma su peloteronan durante entrenamentu. Segun un miembro di e ekipo, “nan no tin permit di FAA pa bula e drone, pero nan no tin permit tampoko pa e fly nan ku ta keda bati i ku ta bai muchu mas altu ku e drone.”


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a derota Yomiuri Giants ku skor di 10-3
Wladimir Balentien ku grand slam den di kuater entrada pa su di 15 honron di temporada. Wladimir tin tres partido konsekutivo konektando honron i ta habri e bentaha den mas honron konektá e temporada aki. Wladimir den e partido aki a bai di 4-2 ku un base por bola, un kareda anotá i kuater empuha. Wladimir tin un promedio di .292 ku 15 honron i 30 kareda empuha
- Orix Buffaloes a gana Rakuten Golden Eagles ku skor di 8-4
Andruw Jones ayera a konektá su di 13 honron di temporada den di kuater entrada ku niun koredó na base. Den e partido Andruw a bai di 3-1 ku un base por bola, dos kareda empuha i otro anotá. Andruw awor ta empatá na di dos lugá ku Wily Mo Pena pa mas honron konektá den e temporada. Andruw tin un promedio aktual di .235 ku 13 honron i 31 kareda empuha
Resultadonan di Beisbòl Liga Grandi ayera:
- Detroit Tigers a derota Baltimore Orioles ku skor di 7-5
- Jonathan Schoop no a konektá hit den kuater turno na bate den e partido aki. Jonathan tin un promedio di .224
- Los Angeles Angels a gana Philadelphia Phillies ku skor di 3-0
- Colorado Rockies a pèrdè di Kansas City Royals ku skor di 3-2
- Chicago White Sox a derota Oakland Athletics ku skor di 4-2
- Tampa Bay Rays a gana Seattle Mariners ku skor di 2-0
- Washington Nationals a derota Arizona Diamondbacks ku skor di 5-1
- Atlanta Braves a pèrdè di San Francisco Giants ku skor di 10-4
Andrelton Simmons a konektá un tripel den kuater turno na bate ku un kareda empuha
- Cleveland Indians a derota Toronto Blue Jays ku skor di 15-4
- New York Mets a pèrdè di New York Yankees ku skor di 4-0
Pa New York Yankees, Masahiro Tanaka a bai e distansiá kompleto, ponchando ocho i permitiendo kuater hit. Ku e viktoria Tanaka ta mantené un rekert perfekto di 6-0 e temporada aki. Si konsiderá Tanaka su karera na Hapon e picher tin un racha di 42 partido sin sufri derota
- San Diego Padres kontra Cincinnati Reds a keda postpone
- Boston Red Sox a derota Minnesota Twins ku skor di 9-4
- Pittsburgh Pirates a gana Milwaukee Brewers ku skor di 4-1
- Texas Rangers a pèrdè di Houston Astros ku skor di 5-4
- Chicago Cubs kontra St. Louis Cardinals a keda postpone
- Miami Marlins a derota Los Angeles Dodgers ku skor di 13-3
Kenley Jansen no a picha den e partido aki
Partidónan di Liga Grandi pa awe:
- San Diego Padres kontra Cincinnati Reds (doubleheader)
- Boston Red Sox kontra Minnesota Twins
- Pittsburgh Pirates kontra Milwaukee Brewers
- Chicago Cubs kontra St. Louis Cardinals
- Cleveland Indians kontra Toronto Blue Jays
- New York Yankees kontra New York Mets
- Baltimore Orioles kontra Kansas City Royals
- Tampa Bay Rays kontra Los Angeles Angels
- Miami Marlins kontra San Francisco Giants
Breve:
Liga Menor Dòbel A
- Curt Smith a konektá un hit den kuater turno na bate pa Springfield Cardinals. Curt tin un promedio di .265
- Sharlon Schoop a konektá un hit den kuater turno ku kareda anotá pa Bowie Baysox. Sharlon tin un promedio di .304
Liga Menor Klase A
- John Polonius a konektá un hit den tres turno na bate, ku un kareda anotá pa Augusta Greenjackets. John tin un promedio di .176


text:
E siman tras di lomba tabata “National export week” na Corsou den cual pais Corsou a traves di CINEX (Curaçao Investment and Export Promotion Agency) a pone enfasis riba e importancia di exporta producto, servicio, conocemento, cultura y creatividad.
Durante e siman ey tambe a anuncia e implementacion di e plan nacional di exportacion di Corsou. Pues algo esencial pa futuro desaroyo di e pais y diversificacion di su economia.
Tabata un siman completo yena di charla, encuentro y tayernan importante pa asina por involucra lo mas hopi persona y organisacion posibel y asina tambe anuncia e plan nacional di exportacion di Corsou.
Fundacion Go Cultura tabata presente durante algun dia na Corsou pa diferente entrevista cu prensa, pero tambe pa hiba combersacionnan necesario cu actornan importante pa cu e desaroyo cultural di nos islanan.
Riba Diahuebs 19 di mei ultimo, CINEX a pone enfasis riba e exportacion di cultura y e balor economico, cultural y social di e Industrianan Cultural y Creativo pa cu e desaroyo sostenibel di Corsou. E anochi aki a tuma lugar na Landhuis Chobolobo, caminda e famoso licor “Curaçao Liqueur” y tambe Alcolado Glacial ta wordo produci.
E evento aki tabata yena di invitadonan specialmente di e sector cultural y creativo.
Oradornan importante a forma parti di e anochi aki, entre otro Sra. Melanie Sloot representando Prins Bernhard Cultuurfonds Caribish Gebied, Sr. Anton Said, strategista principal di International Trade Centre di Suecia y tambe Sra. Vanessa Toré cu ta director di e division di cooperacion economico internacional di ministerio di economia di Corsou.
Cantante y entrepreneur creativo arubano Edjean Semeleer, tabata e invitado y orador principal e anochi aki pa comparti su perspectiva di e importancia di exporta arte y cultura y e potencial y balor di formaliza y desaroya e Industrianan Cultural y Creativo. A subraya e motibo principal dicon a lanta Fundacion Go Cultura na Aruba y e trabao cu e fundacion a desplega te cu awor.
Durante su charla, Edjean a comparti su propio experiencia como artista y empresario creativo. E desafionan cu el a encontra den su carera di 28 aña y con semper el a purba conscientisa di e balor y importancia di arte, cultura y creatividad pa cu e formacion, desaroyo y bienestar di e ser humano.
Locual a resalta serca esnan presente tabata e forma con el a splica no solamente di e potencial pa desaroyo social y cultural pero tambe di e balor economico di e Industrianan Cultural y Creativo y con importante e entrepreneur creativo ta pa duna balor na su idea y crea no solamente ingreso pero tambe rikeza y bienestar pa henter un nacion. Edjean a subraya e importancia di educacion cultural den e sistema di educacion y tambe e necesidad pa provee hobennan for di un edad hopi jong cu hermentnan, habilidadnan y e conocemento necesario pa asina nan mente por ta aun mas creativo, mas empresarial y innovativo. E importancia pa sigui traha riba “capacity building” y empoderamento di nos artistanan y creativonan tambe a resalta den su mensahe. Na final di su charla, Edjean a felicita Corsou pa e forma admirabel con e isla ta proteha su identidad y su herencia cultural y ta expone esaki na mundo y a recorda tur presente di e fortaleza cu ta existi ora cu nos traha hunto. Por a nota un entusiasmo grandi for di esnan presente cu a aserca e cantante den grupo grandi na final no solamente pa conecta pero pa comparti conocemento y mira e posibilidad pa fortifica lazonan y duna mas plataforma y prominencia na e Industrianan Cultural y Creativo na Corsou.


text:
DEFENDÉ MI KURPA I SU KONSEKUENSHANAN
Bon siman na tur esnan ku djaluna fielmenteta lesa e kolumna aki. Ban wak kiko nos tema di habri siman. Ayera tabatin... Read More
SKOL TA PERHUDIKÁ STUDIANTE
Bon siman na tur lesadónan di e kolumna aki. Mi tin sigur ku vários mayor tabata felís ku resultado di skol di... Read More
MAYOR KONTRA DI FOTÓGRAFO DI SKOL
Bon siman i bendishon na tur mi fiel lesadónan. E kolumna aki tei tur djaluna pa spièrta bo riba kosnan ku ta... Read More
Mi yu a bai subi palu mango di bisiña pa kue mango, e la slip kai riba e dak i kibra un parti di e dak. Awor nan ke kobrami; kiko mi mester hasi?
Bon siman na tur mi fiel lesadónan bon siman. Tur kos por pasa tur kaminda, pero realidat di bida ta duna nos... Read More


text:
Papiamento na Aruba
Papiamento na Aruba ta trata e desaroyo na Aruba di Papiamento, cual idioma a origina como idioma crioyo na e islanan ABC.
Origen di Papiamento[editá | editá fuente]
No tin prueba concreto pa por bisa cu siguridad con e idioma a nace y na unda esaki a sosode. Pero for di e parti di historia di e colonizacion Spaño, tin informacion cu e hiba e indjannan di e islanan aki tur hunto pa Hispaniola na inicio di siglo 16 y aya nan a siña compronde y papia e idioma Spaño di e temponan ey, cu no tawata e Castellano conoci awe como e idioma Spaño. Alonso de Ojeda (‘El caballero de la Virgen’), cu a yega e region aki y e islanan ABC na 1499 riba e di prome asina yama 'Viahes menores o Andaluces' di exploracion cu a sali for di Spaña. El a casa cu yiu di un Cacique di e region aki y a ser nombra gobernador di un parti di e region cu el e descubri. Despues di no a logra establece su mes como gobernador el a bolbe e isla Hispaniola unda el a muri sin por a finaliza e colonizacion cu el a inicia aki den nos region, cu a bolbe ser intenta e biaha aki for di e islanan ABC, pa medio di un Real Cedula decreta November 1525, den cual e Reynan Catolico di Spaña a duna e spaño procediente di Hispaniola Juan Martinez de Ampies, e derecho pa repobla e tres islanan Oruba, Isla de los Gigantes y Buon Aire. Peter Stuyvesant nombra klerk pa e compania hulandes WIC prome na Brazil y despues na Corsou ta bira director di e tres islanan ABC y Nieuw Amsterdam (New York) den un nota di maart 1643 encontra den e documentonan di "Curacao Papers" ta menciona entre otro e Indjannan treci for di Aruba y Bonaire pa e isla di Corsou cu a aumenta nan cantidad pa mitar. Como Gobernador di Nieuw Amsterdam y “Curaçao”, el a manda 130 soldad Brazileño/’Hulandes’ y setenta civil pa Nieuw Amsterdam. Mientras cu como director general di Nieuw Nederland y e islanan ABC el a manda algun indjannan prisonero como esclavo pa e islanan aki. Tin e informacion tambe cu pa a comunica cu e indjannan despues bou di e colonizacion hulandes, tawatin mester di padernan di habla spanjo. Tin texto cu ta duna indicacion cu Papiamento mester tabata existi ya caba for di mucho prome cu cuminsamento di siglo 18 na Corsou y for di final di e siglo ey na Aruba. E texto mas bieu cu nos tin na Papiamento ta un carta di aña 1775 di un Hudiu na Corsou, cu lo por a bin aki for di tempo di Stuyvesant cu Hulanda a perde su colonianan na Brazil.
Na Aruba e documento mas bieu na Papiamento ta data for di aña 1803. Esaki tabata un declaracion legal cu 26 Indjan a firma pa sostene Commandeur Pieter Specht den un procedura den corte. Esaki kiermen cu Papiamento ta existi 250 pa 300 aña caba sigur. Sinembargo, mayoria di e autornan cu a skirbi tocante origen di Papiamento ta pensa cu Papiamento, of por lo menos e base di Papiamento, ta mas bieu ainda, ya for di e prome repoblacion na 1525 bou di Juan de Ampies y Bejarano, of ya for di tempo cu Ojeda a yega e region aki y casa akinan y Bartolome de las Casas a inicia un proyecto (utopico?) pa a forma un pueblo di famianan cunukeronan spanjo y indjan.
Tin diferente teoria tocante origen di Papiamento. Maske cu e diferente autornan cu a skirbi tocante origen di Papiamento tin nan propio variante di un of otro teoria, en general por dividi nan den dos grupo.
Un grupo di autor ta defende e teoria cu Papiamento, mescos cu mayoria di e otro idiomanan crioyo, a nace di un solo proto-crioyo Afro-Portugues cu tabata existi na costa west di Africa (e teoria monogenetico). E otro grupo, cu ta sostene e teoria poligenetico, ta contradeci esaki y ta bisa cu Papiamento a nace for di e necesidad di comunicacion entre e Spañonan y e Indjannan, despues cu e Spañonan a colonisa e islanan ABC rond di aña 1500. Entre e autornan cu ta defende e teoria Afro-Portugues tin Han van Wijk, Rodolfo Lenz y Frank Martinus, cu a promove na 1997 riba e topico aki. Segun e teoria aki na costa west di Africa un lenga Afro-Portugues a desaroya, cu a keda funciona como idioma di contacto entre Europa y Africa pa negoshi di esclabo te den siglo 17. Ta for di e mesun costa west di Africa aki tabata transporta esclavo pa diferente parti di Caribe. A base di adopcion di palabra di e diferente idiomanan Europeo cu tabata domina den region di Caribe, e idioma di contacto aki a sigui desaroya te cu el a resulta den diferente idioma crioyo, manera esun di Jamaica a base di palabra Ingles, esun di Haiti a base di palabra Frances, etc. Pa Papiamento e teoria aki ta implica cu Papiamento a nace di un lenga Afro-Portugues cu despues a sigui desaroya a base di palabra Spaño/Portugues.
En cambio, segun e otro grupo di autor, di cual por menciona entre otro Antoine Maduro, Jose Pedro Rona y Jossy Mansur, Papiamento lo a desaroya for di un principio for di Spaño y lenga Indjan. Maduro, papiamentista Antiano, ta señala cu no necesariamente tur palabra cu ta parce Portugues tin un origen Portugues. E ta bisa cu por atribui hopi palabra na un di e dialectonan Spaño di siglo 16 cu tin un parecido na Portugues (manera p.e. Gallego). Segun Maduro, e poco palabranan cu sin duda tin un origen Portugues por ta procedente di e Hudiunan di habla Portugues cu a bay biba na Corsou den siglo 17 y na Aruba den siglo 18.
Papiamento y religion[editá | editá fuente]
Mayoria di e Indjannan na Aruba tabata catolico den e tempo ey. Desde siglo 17 tabatin bishita regular di pastoor Spaño cu tabata bin for di Coro pa predica na Aruba. Despues tabatin pastoor Hulandes ta bin for di Corsou tambe. E prome dos misanan na Aruba tabata kapel di Alto Vista construi na 1750 y misa Santa Ana na Noord na aña 1777. Asina mes, e buki mas bieu na Aruba imprimi na Papiamento ta un buki pa protestant, skirbi pa dominee Kuiperi. Como cu na Aruba no tabatin imprenta, el a laga druk esaki na Corsou na aña 1862. Ta conoci cu ya caba na 1847 tabatin un predicashi na Papiamento skirbi na man pa e docente di religion protestant na Aruba, Abraham van Dragt.
Publicacion na Papiamento[editá | editá fuente]
Na Corsou, cu tabatin un poblacion mas grandi cu Aruba y Bonaire, tabatin varios publicacion ta tuma luga den e tempo ey. Pastoor Nieuwindt a publica e prome buki na Papiamento na aña 1825. Tabata trata di un buki di catisashi. Como cu mision catolico a encarga su mes cu enseñansa pa esclabo, tabatin drukmento di material pa scol tambe na Papiamento. Asina pastoor Putman a lanta su propio imprenta y a publica su propio material pa scol. Na 1874, obispo van Ewijk a publica e prome buki di gramatica na Papiamento, sigui pa un diccionario Hulandes-Papiamento-Spaño su siguiente aña.
Corant na Papiamento[editá | editá fuente]
Tabatin publicacion di varios corant tambe na Corsou. E prome corant na Papiamento tabata Civilisado y a sali publica di 1871 pa 1875. Amigoe, cu a lanta na 1884, tabata sali originalmente na Hulandes y Papiamento. Banda di esey tabatin e corantnan na Papiamento La Union (1889-1897 y rebiba na 1922) y La Cruz (1900 – 1970).
Enseñansa na Papiamento[editá | editá fuente]
Na mayoria di e scolnan catolico na Corsou, enseñansa tabata na Papiamento. E scolnan di gobierno tabata na Hulandes. Rond di aña 1900 a bin ripara na Corsou cu enseñansa, specialmente na Hulandes, no tawata exitoso. Tabatin hopi discusion tocante e uzo di idioma di instruccion na scol. Varios maestro, pastor, y tambe parlamentario Hulandes, tabata propaga Papiamento como idioma di instruccion. Tabatin varios proposicion pa enseñansa bilingual tambe. E proposicion di Hamelberg na aña 1897, tabata pa duna enseñansa na Papiamento prome, y duna les di Hulandes via Papiamento den e dos klasnan mas halto. E tabata di opinion cu e muchanan mester siña lesa y skirbi bon den nan propio idioma, prome cu nan por siña un idioma straño.
Despues di varios aña di discusion, e ordenansa di 1935 a drenta na vigor. Pa e scolnan na e islanan ABC bin na remarke pa subsidio di gobierno, nan mester a cuminsa uza Hulandes como unico idioma di instruccion. Esaki a pone cu enseñansa na Papiamento tambe a yega na su final e tempo ey.
Siglo 21[editá | editá fuente]
Awendia, e situacion ta un tiki diferente. Tin varios corant y buki na Papiamento cu ta sali na Aruba tambe. Papiamento a bira idioma oficial desde 22 di mei 2003, y e ta wordo duna den varios tipo di enseñansa. Internacionalmente tin varios linguista cu ta investiga Papiamento como idioma. A pesar di tur e desaroyonan positivo aki, ta na su luga pa awor, despues di 300 aña, para keto un rato y evalua si nos ta satisfecho cu e rumbo cu Papiamento ta bayendo na Aruba.
Link externo[editá | editá fuente]
Gramatica, ortografia y vocabulario


text:
Den fin di siman tras di lomba, e menor di edat a sufri dos paro kardiako, unda na e segundo okashon ya no por a hasi nada mas pe.
LA PAZ – E menor di edat di apénas 11 aña ku a keda abusá pa kuater hòmber i kende nan a peg’é ku AIDS lamentablemente a fayesé den oranan di djasabra tras di lomba na un sentro médiko di e siudat Boliviano Santa Cruz, unda el a keda interná un siman pasá den kuido intensivo.
E direktor di Servisio Departamental di Salú, di Santa Cruz, Edwin Viruez, a konfirmá na medionan di komunikashon di morto di e hobensito, kende un dia promé a drenta den koma.
E kondishon i e situashon di su salú tabata bastante krítiko i lamentablemente ya no por a hasi nada mas pe.
E komandante di Forsa Speshal di Lucha kontra Violensia, di Santa Cruz, Carlos Oporto, a señalá ku e menor despues di a drenta den koma, a sufri dos paro kardiako. Na e promé okashon el a logra keda reanimá, pero ya no por a hasi nada na e segundo okashon.
Oporto a indiká ku e kaso aki ta un kaso grave di violashon i awor morto di e menor di edat. Esaki ta pone ku tin mas situashon ku por agregá na e delitunan.
E presidente di Bolivia, Luis Arce, a afirmá ku e kaso aki no por keda impune i den mesun rosea a ekspresá su palabranan di kondolensia na famianan.
E kaso aki a bira konosí siman pasá, despues ku e mama di e menor di edat a pidi pa hasi hustisia pa su yu, despues ku el a keda violá na diferente okashon pa kuater hòmber ku tabata su bisiña i tabatin e menasá.
Aña pasá, e menor di edat a keda detektá ku e enfermedat i pa ku e situashon e mes a bin konta di e abusu nan di kua e tabata víktima na man di kuater hòmber, kende despues e mes a logra identifiká.
Dos di e agresornan aki a resultá di ta menor di edat, di 15 i 17 aña, i e otro dos nan di 23 i 28 aña. Esun di 28 inkluso a fayesé resientemente den e aña aki pa kousa di e malesa ku kua nan a pega e menor di edat kuné.
Den oranan di djárason siman pasá, den e lokalidat di Yapacaní, di unda e mucha tabata, bisiñanan a bai na e husgado unda un di e abuzadornan tabata, a sa di pasa polis, saka e hòmber i gòlpi’é.
E akusado a logra keda reskatá pa agentenan polisial i mandá pa un prizòn di Palmasola, na Santa Cruz, esun mas konfliktivo di e pais. Esaki ku un detenshon preventivo di 180 dia, miéntras ta hasi e investigashonnan nesesario.
E otro detenido, menor di edat, a keda remití pa un husgado di menor i lo ta detené den un sentro di rehabilitashon Cenvicruz.
Esaki miéntras ku e terser akusado, tambe menor di edat, ta profugo i ta kere ku e lo por ta na Chile, pa kua outoridatnan ta realisando e trámitenan nesesario pa aktivá alerta migratorio.


text:
SV Brazil Juniors ta sin duda e revelacion di e campeonato actual di Division Honor, un ekipo cu e anja aki a ascende pa e division mas halto, ta batayando ‘igual igual’ cu e miho ekiponan di Division Honor. Den siman 8 a toca nan hunga contra SV Britannia, un ekipo den top 3, un ekipo cu tabata lidera e campeonato hopi recien.
E wega a cuminsa cu Brazil Juniors lansando den atake di biaha, probechando di nan velocidad. Britannia ta sabi di contesta bek tambe y di pronto nos tin un ‘wega di banda pa banda’, prometiendo di bira un partido candente manera a spera. Pa banda di e prome quarto di wega ta Brazil tabata cu mas dominio di bala y tereno, den e bataya tempranero di ofensiva, nan wega a sabi di pusha Britannia bek atras sin cu nan por tabatin bon salida.
Den un momento unda Britannia a purba tira dilanti, buscando pa haya bentaha nan a sabi tambe di permiti Brazil intercepta e bala y lansa den contra-golpi unda e relampago capitan Brazilenjo, Owen Van Der Wijne a sabi di penetra profundo den area di e Pumanan y hasi un pase perfecto pa Nathan Lacle cu no a basila y ta pone e bala den net pa e 1-0 pa Brazil Juniors.
Britannia, conoci pa ta un ekipo cu bon ofensiva a contesta adecuadamente, pero Brazil a demostra di tin un hopi bon defensa tambe y a sabi di neutralisa e atakenan Britanico, si en caso Britannia penetra den profundo mes ainda nan mester a “deal” cu e bon wega den porteria di Marvin Irausquin cu tabata en busca di su di cinco “clean-sheet” den e campeonato aki. Britannia a haya hopi falta tambe di Luis “Coco” Estrada den nan medio-campo, e motor y creador di e Pumanan no tabata presente den e wega aki. E wega ta bai den halftime cu e marcador di 1-0 pa Brazil Juniors.
Den e di dos mita Brazil ta sigui cu nan wega ofensiva y ta sigui domina na un manera “agobiante”, ta mane nan a mara Britannia patras sin duna nan salida. Trei atake y mas atake Brazil a cuminsa domina atrobe cu bala y cancha. Den un momento di frustracion Derwin Donato di Britania ta haya expulsion debi na su di dos carchi geel den e wega. Hungando cu dies homber cosnan a bira mas complica pa e oncena di Piedra Plat, sin duda.
Cu e dominio aki Brazil a haya hopi mas yegada di hopi peliger, Kenroy Ranger den combinacion cu Owen Van Der Wijne a cuminsa crea hopi dolor di cabes pa e Pumanan, Carlos Geerman, portero di Britannia tabatin su mannan yen den di dos tempo di wega.
Kenroy Ranger, un goleador di rasa, por a pone e wega 2-0 den varios ocasion, pero malasuerte tabata perhudicando e gran puntero di Brazil Juniors. Alfin na minuut 87, ta Ranger mes ta penetra y ta wordo tumba den area penal pa un penalty laat den wega pa e “Uptown Boys” nan. Ranger mes ta efectua e tiro for di punto di penalty y ta anota e gol di seguridad, e 2-0 tan mereci pa e ekipo y tambe pa Kenroy Ranger mes, cu a traha intensamente pa e gol hopi valioso aki. Britannia no tabatin contesta mas y asina mes e partido ta finalisa pa e victoria di 2-0 di Brazil Juniors, un resultado husto y convincente p’asina Brazil, awo cu 14 punto, subi bai den top cuater riba e tabla di campeonato di Division Honor. Britannia ta keda cu 15 punto, un punto so mas cu Brazil Juniors, den di tres luga. Nos ‘Man Of the Match’ ta Kenroy Ranger, pa su gran desempenjo fisico y e gol di siguransa pa su ekipo bai cu e victoria aki.


text:
Alexander Rodriguez di Sta Maria Pirates djabièrnè, 2 di ougùstùs 2019, a gana e asina yamá homerun derby di beisbòl dòbel A. Den klase A e mihó batidó di homerun a resultá Jegveny Hendrik di Wild Cats El Consolador/KJ74.
Federashon Beisbòl Kòrsou (Febeko) a tuma un pousa den e kompetensianan regular manera ta kustumber, pa asina organisá e evento di homerun derby. Esaki a tuma lugá den Stadion Johnny Vrutaal na Rif, Otrobanda.
E hungadónan ku a inskribí pa kompetí den dòbel A, esta den Liga Aqualectra, pa e korona di kampion bati homerun, tabata: Randolph Kirindongo i Rojean Cleofa i reserva Levi Carolus di Wild Cats, Johannes Gregorius, Ulrich Snijders i Alexander Rodriguez di Sta Maria Pirates, Rogier Boeldak, Aldair Adamus i reserva Juremi Fornerino di Groot Kwartier Stars, Ludwin Obispo i Issachar Pereira di Fire Birds, Hershelon Juliana i Swindly Lint di Sta Rosa Indians.
Den klase A e sigiuente batiadónan a mèldu pa e kompetensia di bati homerun: Jegveny Hendrick di Wild Cats, Jair Jakob di Fire Birds, Franklin Felix di Sta Maria Pirates, Randall Rog di Sta Rosa Indians, Aldo Jansen di The Champs, Yurdion Martie i reserva Henki Pinedo di Groot Kwartier Stars. Rochandi Illidge di Suffisant i Yorick Henson di Royal Scorpions.


text:
shekeva jones
-
News
Bon experiencia pa Mali cu Shekeva
Mali Rafini y Shekeva Jones ta conta di nan experiencia na e Weganan di Playa Sur Americano di Rosario.#equipoaruba #rosario2019…Read More »
-
News
Di dos partido pa Mali cu Shekeva
Di 2 partido pa e equipo di beach volleyball femenino Den e di 2 partido Aruba a enfrenta e equipo…Read More »
-
News
Beach Volleyball femenino ta cay Venci
Equipo di beach volleyball femenino ta cay venci den nan prome wega Awe e weganan a inicia oficialmente pa e…Read More »
-
News
Prome practica pa Beach Volleyball Damas
Shekeva Jones ta conta di e prome dia di practica na e Rosario#equipoaruba #rosario2019 Posted by Comite Olimpico Arubano on…Read More »
-
News
Beach Volley Femenino den preparacion
Mali y Shekeva den full preparacion pa e weganan di Rosario2019#equipoaruba #rosario2019 Posted by Comite Olimpico Arubano on Monday, March…Read More »
-
News
Rosario2019 Beach Volleyball Femenino
Mali Rafini y Shekeva Jones ta den full preparacion pa e Weganan Sur Americano de Playa Rosario 2019. Aki un…Read More »


text:
Deporte
Informe di Futbòl Internashonal: Zidane no kier a laga Navas bai… Koeman ta insistí ku tabatin pinalti..
This content is exclusive for members
Register or login to unlock this article
Deporte
Selekshon i Baseball pa HHW ta kla…
Nos selekshon di baseball di Kòrsou ku lo partisipá na Haarlemse Honkbal Week ofisialmente ta konosí.
Manera ta konosí e selekshon bou di guia di Hainley Statia a haña invitashon na último momento despues ku un Pais ku mester a partisipá a renunsiá partisipashon.
Kòrsou ku tabata suplente a bini na remarke i nos selekshon lo bula e siman aki pa Hulanda pa partisipá den e torneo Internashonal ku ta hunga den e siudat di Haarlem den Pim Mullier Stadion.
FEBEKO a anunsiá e selekshon ku lo bai e kompetensia:
Deporte
Riba dia di Independensia: LeMahieu ta lamentá ku Yankees no hunga..
E estelar hungadó di New York Yankees DJ LeMahieu a lamentá ku e tim di New York Yankees no a hunga ayera riba dia di Independensia.
E “Super-Utility” di Yankees ta konvensí ku nan lo mester a mira akshon ayera riba un fecha asina importante pa Pais.
Deporte
Ku bon pitcheo di Julio Urias i Homerun di Trayce Thompson: Dodgers a dal Rockies 5-3…
Julio Urias a tira 6 inning, permiti 5 hit i 1 kareda, poncha 7 batido pa yuda Los Angeles Dodgers gana di Colorado Rockies ku skor di 5-3.
Trayce Thompson a bati homerun di 3 kareda pa yuda e tim di Dodgers den e triunfo di ayera.
Daily Nobo
Segun resultado di outopsia: Ta indiká ku Jayland Walker a keda perforá ku por lo ménos 60 tiru di bala di 8 polis
Repúblika Dominikana a ku sifra rekòrt di turista na luna di yüni
Minister di salubridat na Inglatera: Ta pronostiká un oumento drástiko di britanikonan ku lo keda hospitalisá relashoná ku Covid-19
Na Chicago durante e desfile di 4 th of Yuly: Hòmber a basha bala den multitut lagando un saldo di 6 morto i 24 herido
Na Brazil: Kardinal Cláudio Hummes bon amigu di Papa Fransisco a fayesé
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Aktualisashon Visitor Entry Tax
E Visitor Entry Tax, o sea Boneiru su impuesto di turista, ta drenta na vigor dia 1 di yüli.
Tur bishitante di 13 aña bai ariba, ku no ta biba na Boneiru, tin ku paga 75 US dòler. Bishitantenan di 12 aña i mas chikitu i residentenan di e anterior Antia Hulandes ta paga 10 US dòler pa kada bishita. Habitantenan di Boneiru, ku tin un sédula bálido, no tin mester di paga e Visitor Entry Tax.
E impuesto pa turista ku un struktura nobo i ku ta drenta na vigor entrante 1 di yüli 2022 no ta un impuesto nobo, pero lo bai remplasá e impuesto di estadia (roomtax) i e impuesto riba hürmentu di outo (cartax).
Bishitantenan di Boneiru por paga e impuesto aki online promé ku nan biahe. Esaki por for di fin di yüni via e wepsait bonaireisland.com
E bishitante por paga e Visitor Entry Tax na yegada na aeropuerto tambe.
Ta informá tur hende
Tourism Corporation Bonaire (TCB) i Entidat Públiko Boneiru ta hasiendo e preparashonnan pa e implementashon.
TCB a plania un promé seshon di informashon riba djabièrnè 17 di yüni, pa kua entretantu a invitá e partidonan enbolbí den sektor di turismo di Boneiru via email. Durante e mainta akí ta bai duna entre otro informashon tokante e proseso na aeropuerto, kon lo informá bishitantenan i operadónan di ‘tour’ adelantá i na unda dentro di poko por haña tur informashon.
Diputado Hennyson Thielman ta duna di konosé: ‘Na aeropuerto e bishitante di Boneiru lo topa tambe ku un situashon nobo i lo tin adaptashon, di manera ku kada bishitante di nos isla ta paga e Visitor Entry Tax promé ku e drenta Boneiru’.
Durante e simannan binidero lo komuniká en ekstenso tokante e Visitor Entry Tax. I tantu Entidat Públiko Boneiru komo TCB lo kompartí informashon tokante e Visitor Entry Tax entre otro via radio, korant i medionan sosial. Tur esaki pa ta mas mihó posibel prepará riba e implementashon dia 1 di yüli 2022.
Bo ke sa mas tokante e Visitor Entry Tax for di awor akí kaba? E ora ei yama TCB na number di telefòn 717 8322 òf manda un email na marketing@tourismbonaire.com
Esaki ta un komunikado pa prensa di Entidat Públiko Boneiru den kolaborashon ku Tourism Corporation Bonaire.


text:
For di ayera nochi pa mas menos 7.20 p.m. ELMAR a haye ta confronta cu un interupcion di coriente den Dakota y vecindario.
Mesora nos tecniconan a sali pa atende cu esaki y a dura basta pa por a logra localisa unda precisamente e fayo aki a origina.
Por a logra suministra coriente bek den algun area alrededor di 8’or p.m. te cu 3’or di marduga.
E problema mes a resulta di ta uno grandi, cu un kabel di 12.000 volt bao di tera, den vecindario di Karawarstraat.
ELMAR su tecniconan di ayera nochi ta trahando incansablemente pa por resolve e problema aki, cu te ainda tin algun area den Dakota afecta.
Nos tecniconan ta haciendo nan maximo esfuerzo pa por reconecta e suministro di coriente lo mas lihe cu nan por, pero ta premira cu esaki por dura un 3 pa 4 ora ainda.
ELMAR ta pidi su disculpa na nos clientenan cu ta afecta pa e interupcion di coriente aki.


text:
ORANJESTAD –Aruba Airport Authority N.V. (AAA), e compania cu ta maneha y opera Aeropuerto Internacioal Reina Beatrix (AUA Airport), ta informa cu desde 24 di Juni 2022, tur pasahero biahando pa Merca lo wordo duna acceso na e terminal di check-in basa riba e 4 gruponan mara na cierto codigonan di color como parti di “Passenger Flow Control”.
E codigonan di color pa check-in pa cada grupo awor ta:
• E grupo geel (YELLOW) por check-in awo entre 08:00 AM – 10:30 AM.
• E grupo color blauw (BLUE) por check-in awo entre 10:30 AM – 11:30 AM.
• E grupo nobo berde (GREEN) por check-in entre 11:30 AM – 1:00 PM.
• E grupo oranje (ORANGE) por keda check-in entre 1:00 PM – 3:00 PM.
E concepto di Passenger Flow Control ta ensera cu pasaheronan lo wordo permiti pa drenta e check-in terminal basa riba gruponan separa cu nan codigo di color (Geel, Blauw, Berde y Oranje) cu a wordo determina a base di e orario di salida di e buelonan. Pasaheronan lo hanja un tempo pre-determina pa drenta e check-in terminal manera indica den e tabel.
E tempo pre-determina aki lo wordo determina pa bishitantenan basa riba e informashon cu nan indica den e ED (Electronic Disembarkation) Card na yegada unda e orario di buelo di salida mester wordo indica. Residentenan biahando for di Aruba pa Merca lo mester wak e orario di e salida di nan buelo pa determina ki ora nan lo ta permiti pa cuminsa e proceso di check-in (no mas prome cu 3 ora prome cu e buelo sali).
Tur pasahero mester tin su boarding pass na man pa por drenta e area di check-in, mirando cu AUA Airport tin embahadornan trahando na e entrada pa controla cada pasahero. Pasaheronan cu yega mucho trempan lo mester warda pafo pa por drenta ora nan orario yega.
AUA Airport ta gradici tur pasahero pa e comprenshon mientras cu AUA Airport ta purba brinda un mihor servicio pa tur pasahero cu ta sali for di Aruba pa Merca y cu tin cu pasa na tur e puntonan di checkeo na aeropuerto.


text: Diaranson merdia a drenta informe di un accidente cu hende herida na e crusada na Palm Beach dilanti di C.M.B., mesora a dirigi tanto polis como ambulans pa e sitio. Na yegada di patruya na e sitio a bin constata cu aki ta trata di un accidente pa falta di preferencia unda un Nissan Sentra bayend zuid na e crusada no a duna preferencia na e Hyundai Accent bayendo pariba riba caminda di preferencia. E dama chauffeur di e Hyundai Accent a purba brake pero no a logra para na tempo p evita e accidente. Ambulans a presenta na e sitio y a atende cu e dama chauffeur levemente herida na e sitio mes.


text:
ULTIMO ORA: SABA
Nos a kaba di risibi e informashon ku un avioneta lo mester a kaba di kai den laman banda di Saba.
Un yate ku a yega rapido na e sitio a logra saka e piloto for di e avioneta prome ku esaki a sink.
E piloto a wordu transporta urgente pa hospital na saba kaminda nan ta bezig kune na e momentunan aki .
Na momentu ku a sake for di e avioneta e tabata for di su konosementu.
Investigashon a start kaba pa purba saka afo ta di kwa kompania e avioneta ta y si tabata tin mas persona a bordo.
Aunke ku tin sierto indikashon kaba ku lo ta e piloto so lo tabata den e avioneta.
Manera tin mas update nos lo drenta ku mas.
FUENTE: AIMED AYUBI.
NOTISIA KU BO POR KONFIA.


text:
Un estatua nobo cu ta representa e first lady di Merca, Melania Trump, ta poni bek na Slovenia, cuna di e esposa di presidente di Merca, pa reemplasa e escultura anterior di madera. E obra original a ser kima na juli como un rechaso pa e politica di su casa, Donald Trump. E biaha aki e escultura ta di brons, cu ta mas dificil pa destrui, y esaki a ser presenta awe durante un ceremonia chikito, segun e television publico di Slovenia TVSlo.
“E estatua aki ta dedica na e memoria eterno di e monumento pa Melania Trump cu tabata na mesun lugar aki”, ta skirbi riba e plaque cu ta hunto cu e monumento, un replica di e anterior, diseña pa e artista americano Brad Downey. E Melania nobo ta para na un tamaño natural riba un base di madera den un campo di e localidad di Rozno, cerca di Sevnica, un ciudad na este di Slovenia unda e ex modelo a biba durante su infancia. E figura, cu un cara plat sin rasgo, ta saluda cu man na halto, den un postura cu ta recorda tempo cu su casa a asumi e presidencia na Merca na 2017. Pero si e Melania di madera, crea pa e artista esloveno Ales ‘Maxi’ Zupevc, tabatin un shimis pinta den blauw, manera cu e primera dama tabatin bisti dia e ceremonia cu Donald Trump a tuma su posesion como presidente, esun awor di brons ta completamente monocromatico, sin color.
Segun TVSlo, e artista ta consider’e como un “anti-monumento, un contra-propaganda”, pa expresa un mensahe critico riba e politica di Donald Trump, principalmente riba e tema di migracion, pues e estatua ta tambe un recordatorio cu su casa a yega Merca como inmigrante. Na e inauguracion di e monumento a ser reparti pidanan di bolo yama ‘Melania’, un di e numeroso productonan local di Sevnica, cu ta hiba e nomber di nan ciudadano mas famoso. Na januari, una figura di madera cu ta representa Donald Trump tambe a ser kima pa desconocidonan den un pueblo cerca di Liubliana, unda el a wordo poni un luna prome, cu segun su creador e esloveno Toni Schlegel, e tabata pa denuncia e auge di populismo na mundo.


text:
Oranjestad – Premier Evelyn Wever-Croes a wordo invita na e e-Governance Conference di eGA Academy di Estonia cu a tuma luga siman pasa. Aña pasa Minister President a ricibi un invitacion pa ta un orador na e conferencia aki . E aña aki Minsiter President a bolbe ricibi un invitacion pa participa na e conferencia pero pa motibonan conoci esaki a tuma luga den un forma digital.
Durante e conferencia aki, Minister President a duna un splicacion amplio riba e importancia cu digitalisacion tin pa Aruba. Segun Premier Wever-Croes digitalisacion no ta solamente un manera di modernida sino un manera pa sobrevivi. Gobierno di Aruba, mirando e importancia di digitalisacion den e servicionan di Gobierno, tin esaki como prioridad ya cu sin digitalisacion Aruba no lo sobrevivi un otro crisis manera COVID-19.
Digitalisacion di servicio gubernamental y di tur otro sectornan ta un aspecto importante pa cu e recuperacion economico di nos pais pasobra esaki lo crea transparencia y eficiencia den e servicio cu Gobierno ta duna na comunidad. Digitalisacion tambe lo facilita desaroyo economico y yuda baha gastonan operacional di Gobierno pa un tempo largo.
Mirando e crisis economico cu Aruba ta experenciando na e momentonan aki despues di COVID-19 ta di suma importancia pa introduci digitalisacion den e departamentonan lo mas pronto posibel. Gobierno a cuminsa cu e transformacion digital un aña y mei pasa y conhuntamente cu otro ministerionan a crea un grupo di trahado multidisciplinario pa apunta e prioridadnan di Gobierno tumando na cuenta e necesidad di nos hendenan especialmente despues di e crisis di COVID-19. Esaki ta di suma importancia pa asina por aloca e fondonan necesario.
E crisis COVID-19 a eleva e nivel di emergencia pa cu e implementacion di e plan di e-Government. Gobierno tawata finalisando e road-map pa cu e plan aki na momento cu e coronacrisis a toca Aruba. Mirando cu Aruba su pilar economico ta turismo, a converti nos den un di e paisnan mas afecta economicamente pa cu e crisis aki ya cu mester a cera nos fronteranan pa evita e virus aki di sigui drenta.
Afortunadamente Gobierno por a tuma decisionnan necesario pa cu e procesonan digital pa motibo cu durante e 1 aña y mei hopi trabou riba e topico aki ya tawata den proceso. Como resultado Gobierno por a cuminsa ofrece servicionan gubernamental mas critico di un manera digital den un par di dia.
E crisis COVID-19 a confirma Gobierno di Aruba e importancia di por brinda servicionan digital na nos comunidad. Esaki lo permiti Gobierno pa maneha e pais y duna e servicionan necesario sin interupcion den futuro. Pa loke ta e perspectiva riba e fondonan, e pensamento ta pa crea un “multi-year budget” cu lo wordo maneha pa e departamento di finansas pa cu e proyectonan digital mas importante.
“Ni maske nos ta den crisis e trabounan pa cu e-Government no a stop. Gobierno ta sigui traha riba esakinan pa asina por brinda e miho servicio posibel na e comunidad di Aruba”, Minister President Evelyn Wever-Croes a enfatisa.


text:
Edicion di FOCUS pa e luna di september su tema ta “Romance y Amor” ilustrando parehanan cu nan bunita storia y nan celebracion matrimonial. E parehanan cu ta den e revista di e luna aki cu nan boda ta; Marlon & Zuleyma, Rick & Darlene, Jean Pierre & Audrienne, Aad-Jan & Zachary y Jason & Nicole. Nan ta conta desde nan prome ‘date’, con a ‘pop up’ e pregunta, detayenan di casamento y nan honeymoon.
E pareha riba portada Marlon Petrocchi & Zuleyma Laclé a compromete na Colombia na december 2011 y na 2017 nan a dicidi di cuminsa planea e casamento. E fecha di 26 di juli 2018, cu nan a scoge pa casa ta paso cu e dia ey nan a haci 10 aña hunto. Rick Engelbrecht & Darlene Falconi, a conoce otro den zomer di 2014 na un café durante un night out cu varios amigo. Tabata 1 aña pasa (18 juli) dia di nan aniversario durante un romantic dinner setting cu Rick a pop up the question. Nan a cuminsa prepara asina cu nan a compromete, cual ta 1 aña precies. Jean Pierre Faro & Audrienne Krozendijk, a conoce otro na trabou den luna di december di 2014. Nan a tuma e decision di casa despues di 2 aña hunto. Jean Pierre a ‘pop’ e pregunta, ora cu nan a caba di haya nan baby na 2016 y nan a tuma 1 aña y mey pa nan casa. Jan de Gruijl & Zachary Croes, Reina Infantil 1998, a conoce otro dia 2 di maart di 2013 via un amiga, na Keizerstraat na Scheveningen. Como cu ambos tabata encanta documentario e tempo ey, nan prome date tabata na Zachary su cas, unda cu nan a busca algun bon documentario pa wak hunto. Jason Croes & Nicole Nicolaas, conoce otro henter nan bida, ya cu nan mayornan tabatin amistad for di ora cu nan tabata chikito. Nan prome date tabata na Rotterdam, unda nan a bay come cuminda Thailandes. Despues cada un a bay su cas, pero a planta un simia di amor.
Ademas di comparti e bunita storia di amor cu ta unico segun e caracteristica di e protagonistanan, ta mustra tambe e momentonan mas emocionante a traves di e fabuloso cobertura fotografico den FOCUS… Busca bo revista!


text:
Revista FOCUS tabata presente na e acto protocolario Dia di Himno y Bandera 18 di maart 2018. Nos lo duna un bista riba e estilo di e Mandatarionan y nan Distinguido Esposo of Esposa na evento importante aki. Nos Arubianonan ta hendenan elegante y di bon gusto, y FOCUS ta ‘highlight’ e siguiente mandatarionan.
Minister Chris Romero
Minister Chris Romero ta un fanatico di e fit moderno di un conhunto di bachi. Den e mundo sartorial esaki ta mas y mas acepta pa personanan den funcionnan oficial. Minister Romero tin un “charcoal blue” suit combina cu sapatonan den tononan blauw cu un tip scur, diferente enbes di e clasico preto. Personalisa cu un “flower pin” y lenso ta duna un toke den e ‘taste level’ di Minister Romero.
Minister Andin Bikker& Esposa Lorena
Minister Andin Bikker su conhunto den tono blauw scur combina cu un camisa blanco y dashi cora ta e estilo ‘american’ conoci den e mundo di moda. Complementa cu un combinacion clasico su camisa blanco y lenso blanco, adecuado.
E esposa di Minister Bikker, Lorena, a luci den cora cu un fascinator cu a keda apropia en combinacion cu un bunita makiyahe y peinado. E acesorionan cu a wordo escohi a keda sutil banda di e color cora vibrante. Di menciona ta, cu e pareha a ‘match’ nan outfits, aunke normalmente nos no ta fan di esaki, paso style preferiblemente mester ta individualista y colornan por completa otro sin ta mescos.
Minister Dangui Oduber y Esposa Naliza
Minister Dangui Oduber tambe ta un fanatico di e fit moderno, den e caso aki otro combinacion clasico den un tono cla di blauw cu ta duna un twist moderno na e color clasico aki. E ‘tailoring’di Minister Oduber su carson ta perfecto, un carson bon midi ta haci tur e diferencia.
E esposa di Minister Oduber, Naliza, a scoge tononan ivory pa e acto protocolario. E tononan aki a keda bunita den e ora di mainta. E sombre cu el a scoge kisas door di e biento fuerte no tabata e miho opcion pa e dia aki. Den otro oportunidad ta recomendabel pa scoge algo mas chikito y cu por resisti e biento fuerte.
Minister Xiomara Ruiz-Maduro
Minister Xiomara Ruiz-Maduro ta un dama cu ultimo tempo ta sorprende nos cu su estilo impecabel. E escogencia pa bisti un silueta clasico a favorece. Su fascinator, apropia y peinado clasico a keda bon pa e ocasion aki. Su asesorionan den un tono blauw scur a luci. Unico tip lo ta pa si e bachi tin un boton grandi, considera di laga e broche afo. Tin biaha, ‘less is more’. Sin embargo nos no lo focus riba esaki, pasobra nos a gusta e look por completo.
Prome Minister Evelyn Wever-Croes & Esposo Kenneth
Prome Minister Evelyn Wever-Croes a luci sublime den un shimis color blauw di shelo cu manganan den e forma di tulp. Fini, moderno y un fit impecabel. E combinacion cu asesorio den tononan crema a keda hopi suave, pero alabes cu un modernismo den su sapato estilo ‘sling-back’. Su esposo, Sr. Kenneth Wever, a bisti un suit cu un fit tradicional. E pareha a keda apropia pa e acto protocolario na Plaza Betico Croes.
Gobernador Alfonso Boekhoudt & Esposa Hanneke
Su excelencia Gobernador Alfonso Boekhoudt ta un hende homber cu un postura elegante natural, su escogencia den e mundo sartorial ta uno clasico den su funcion. Clasico y elegante!
E distinguida esposa di gobernador di Aruba, Hanneke Boekhoudt, a luci den un shimis floral combina cu su sombre y jacket ros. Su asesorionan den tononan cla a combina cu e shimis. Aki nos por mira un ehempel cu no ta tur ora e pareha mester combina colornan p’asina e conhunto keda bon.


text:
Un di e necesidadnan basico cu cualkier ser humano tin mester pa biba segun e 7 necesidadnan basico di Maslow ta alimentacion. Aunke cu esaki ta algo esencial (no solamente pa crecemento, desaroyo mental y pa nos sobrevivi) pa por lo menos 70 miyon persona rond di mundo esaki ta un relacion complica. Desorden di comemento tambe conoci como ‘eating disorders’ ta un problema mental cu tin diferente forma y tipo di desorden relaciona cu comemento. Un di desorden di comemento mas conoci na mundo ta Anorexia Nervosa y Bulimia. Den tempo recien e topico di comemento emocional (emotional eating) tambe a cuminsa bira popular y ta mas papia den medio social.
Comemento Emocional
Mientras algun persona ta bira afectivo na consumo di alcohol, droga, sex y otro forma of substancia pa asina “cope” cu cualkier emocion of sentimento negativo cu nan ta experenciando, otro ta ocupa nan mes cu comemento emocional. E personanan cu ta comedor emocional ta sinti e necesidad pa come, pa asina yena un bashi cu nan ta sinti. Algun factor cu ta causa esaki ta stress, ansiedad, depresion y e problemanan personal manera; problema di trabou, finanzas, relacion y autoestima abou. Ta yega na un cierto punto cu e comedor emocional no ta reconoce e diferencia mas entre hamber fisico (ora cu bo curpa ta rekeri y pidi alimentacion cual ta un proceso normal) y hamber emocional (ora cu fisicamente bo ta yen, pero mentalmente y emocionalmente ainda ta sinti e necesidad pa sigui come). Stress ta un di e causantenan di mas grandi encuanto comemento emocional, paso durante un periodo largo y intenso di stress, e nivelnan di cortisol cu e celebro ta produci, ta bay den desbalans y ta crea “cravings” constantemente.
Despues di un periodo largo cu di comemento emocional esaki por transforma den loke e Manual Diagnostico di Problemanan Mental (DSM-5) ta yama binge eating disorder y ta considera un problema mental cu ta rekeri ayudo psicologico y emocional, pa asina traha riba e origin di e problema y con pa resolve esaki.
‘Intermittent fasting’ of un desorden di comemento?
Na e otro banda di e spectrum caminda esnan ta emotional y binge eaters tin persona ta evita di come mas hopi posibel. Awendia tin diferente forma di dieta y metodo cu por auxilia den e proceso di baha peso. Loke ta importante pa tene na cuenta cu ne ta, cu e no ta suficiente pa simplemente yega un peso ideal, pero tambe pa biba un bida saludabel den e aspecto holistico. Intermittent fasting ta un metodo popular uza door di esnan cu ta desea di baha peso, pa medio di restringi nan mes di come pa un periodo di 12-14 ora pa dia. Den corto, e regla di dieta di intermittent fasting ta 16/8 cu ta insinua 16 ora sin come y 8 ora (reparti den un dia) pa come.
E diferencia entre yunamento y desorden manera Anorexia ta, cu den e metodo di yuna (fasting), e persona ta opta pa keda un cierto cantidad di ora sin come, cu e meta pa restringi e cantidad di cuminda cu e ta come pa dia. Un persona cu Anorexia ta desaroya un fobia di cuminda y ta haya un miedo pa consumi cualkier cuminda of likido como cu esaki ta crea e pensamento, cu e lo automaticamente subi di peso y pues bira gordo. Adicionalmente Anorexia, Bulimia, Binging y otro problema di comemento ta categorisa como problema serio mental emocional y medico, cu ta rekeri ayudo profesional.
Loke ta interesante pa sa ta, cu e personanan cu cierto tipo di personalidad, tin mas chens di desaroya un desorden di comemento y un gran parti di esaki ta por ehempel esunnan cu ta perfeccionista of tin un autoestima abou. Desafortunadamente hopi persona ta cay pa e standardnan irrealistico cu media ta pinta, tocante con un persona ideal mester mustra. Esaki ta crea un presion inmenso pa por yega na un imagen, cu no ta cuadra cu e realidad y ta crea no solamente un relacion complica cu cuminda y desorden di comemento, pero tambe complicacion cu salud, cu por hasta yega na morto.
Recuperacion y recurso pa ayudo
E caminda pa recuperacion di e problemanan cu comemento, specialmente pa baha peso, ta uno largo pero no imposibel. Un aspecto clave ta, pa siña reconoce, ki ora bo ta haciendo escogencia y e cambionan den bo dieta y estilo di bida, cu ta beneficia bo salud propio y na ki momento esaki por ta birando un problema di salud y desorden mental. Cada curpa y persona ta diferente, pues si bo tin deseo pa yega na un estilo di bida mas saludabel y baha algun kilo, ta esencial pa bo siña reconoce kico ta bo “triggers’ cu ta pone bo come di mas of no saludabel y scoge un plan di dieta cu ta apto y ideal pa bo. Finalmente ta importante pa e figuranan publico den e medionan social ta consciente di nan impacto y influencia cu nan accion- y escogencianan tin, riba esunnan cu ta sigui nan.
Skirbi pa Keyla Reeder


text:
Orguyosamente Tourism Corporation Bonaire (TCB) ta anunsiá ku riba
djaweps 2 di yüni 2022 nan a firma un akuerdo di kolaborashon ku Fundashon Formashon pa
Mañan (FORMA).
Komo parti di e Plan pa Rekuperashon di Turismo inklushon di komunidat ta un di e
ophetivonan di mas importante. Meta di TCB ta pa amplia e bentahanan ku ta surgi for di
desaroyo di turismo, pa asina nan por alkansá un segmento mas ekstenso di Boneiru su
poblashon pa medio di eduká i inspirá nos komunidat (komo destinashon inklusivo) i proveé nos
poblashon lokal ku e instrumentonan nesesario pa forma parti di e sektor ekonómiko mas
grandi di Boneiru.
Ya pa algun aña kaba FORMA ta ofresé e kurso ‘Bonaire In-Depth and Guiding Skills’. E kursista
ku logra e sertifikado akí ta proba ku e ta disponé di e konosementu nesesario pa na un manera
responsabel aktua komo guia di turista i di otro interesadonan na Boneiru. Meta di TCB ta pa
disponé di guianan kualifiká pa salbaguardá kalidat di e produkto i e eksperensia turístiko.
Ámbos organisashon ta mira e bentaha di un akuerdo di kolaborashon, ku komo meta pa ofresé
bishitantenan di Boneiru un eksperensia inolvidabel.
Ta konsiderá e akuerdo di kolaborashon tambe komo e base pa futuro kolaborashon riba
tereno di proyektonan edukativo i sosial. Den futuro FORMA i TCB lo sigui investigá i realisá un
variedat di aktividat pa duna treinen i kurso na personanan ku ta traha den sektor turístiko, pa
di e manera ei realisá e metanan ku ta deskribí den e Plan Maestro Stratégiko pa Turismo
(Strategic Tourism Master Plan) i e Plan di Rekuperashon di Turismo (Tourism Recovery Plan).


text:
Uncategorized
Domingo German lo ta bek pitchando pa Yankees…. Awe vs Indians..
This content is exclusive for members
Register or login to unlock this article
Uncategorized
Mi no ta interesá.. Joshua a ninga yudansa di Fury…
Anthony Joshua ku ta entrenando pa bringa e kombate di revancha vs Oleksandr Usyk a ninga un oferta di Tyson Fury pa yud’é prepará pa un e pelea di revancha.
Fury a bisa di ta disponibel pa yuda Joshua.
Sinembargo Joshua no a apresiá su yudansa.
Joshua a bisa Tyson Fury pa disfrutá di su retiro i yuda hende ku ta den nesesidat.
Uncategorized
Nota di deporte: Yerba artifisial no ta pa eternidat…
E remarkenan di Art Langerer ta skerpi, pero ta nos realidat.
Ta yega e momento ku si nos no tin sèn pa pone yerba artifisial ku nos tin di bai bek na hunga riba tera. Art Langerer a señal ku e mihó vèlt di yerba artifisial ku nos tin, ta esun pega ku hotel ku ta e tereno di Jong Holland. E no a papia muchu di e superfisie di Stadion Rignaal Francisca, pero si e la bisa ku SDK su superfisie ta gastá.
Ta un hecho tambe ku e superfisie di Stadion Antoine Maduro na Kintjan tambe ta den un kondishon di grita yora.
Ta yega e momento ku tin di Sali plaka pa pone yerba nobo, i di bai hunga bek den “anglo”.
Ta nos realidat !!
Uncategorized
MFK ta kulpa PAR perludio di sekura den nan saku
WILLEMSTAD. E sekura ku siudadanonan ta paresido na formashon di desierto i na Kòrsou nos mester wak bon pa nos ekonomia no bira parti di un desierto pasobra e forsa di kompra di siudadanonan ta hopi abou.
I nan tambe ya pa basta aña kaba ta sinti un sekura den nan saku pa loke ta nan forsa di kompra. Ta den parlamento e palabranan aki a kai siman pasá ora ku Juniel Carolina, diskutiendo eliminashon di 12.5% di redukshon di nan entrada riba riba nan kondishon salarial.
E parlamenetario a felisita promé minister Pisas prematuramente pa e esfuersonan hasi pa paga e kompensashon di 1750,— florin i ku desafortunadamente a dal kibra riba baranka.
E 12.5 porshento mester bin bek pa e ámtenar i tambe e maestronan den enseñansa.
Minister di Finansa ta bisa e tin sén di RRD.
Kèn i ta p’esei frakshon di PAR ta pone preshon i apesar ku ta nan gobièrnu a masakrá e ámtenar ku 12.5% apesar ku esaki a bai konta e landsverordening di CGOA dor di keda sin bai arbitrahe.
Esaki ta pasa ora un gobièrnu ta bai di akuerdo ku gobièrnu di Reino pa kompará nos salarionan ku salario den Karibe.
Salarionan mínimo den Karibe ta varia entre 80 pa 400$.
Naturalmente baha e salario di e top inkomen ta baha forsa di kompra.
Pero e 12.5 porshento tambe ta meskos òf pió ainda, pasobra ya kaba e ámtenar tabata den un situashon di tene kabes riba awa pasombra tur kos ya pa algun aña a subi drástikamente i salario di ámtenar e keda meskos.
I hasta dos i tin biaha tres trabou e ámtenar mester ehersé pa tene kabes riba awa, sin duna e ámtenar e 5 aña pa e kustumbrá.
Aki nos por tuma un ehèmpel riba baho di duurtoeteslag riba penshon di penshonado.
E penshonado bèrdat no tin nodi di kustumbrá di ta pober, paso e ta pober kaba!
No por hustifiká mas, ku den e fase aki di pandemia, ku ainda no a mishi ku topinkomen i ketu bai ta kita for di e entrada di klase media di e ámtenar so.
Papiando di e topinkomennan, for di 2015 a traha lei pa baha topinkomen ku un periodo di transishon di 5 aña!
E direktornan a laga e sindikatonan lanta kontra dje lei di Jardim. Nan tabatin wèlga nashonal. Pasobra e sindikatonan sa ku e salarionan di nan miembronan ta relatá na esun di e topinkomen.
Junie Carollina kon partido polítikonan ku ta yama nan Sosial Demókrata ta bringa pa por defendé pa no baha topinkomen, anto te ainda no a implementá e rekorte riba bienes inmobilario.
Masha hende tin problema ku belasting. Kaminda no a kita for di e idea di baha duurtetoeslag.
Kaminda no a pone e 12.5 porshento bek riba e salario i no a paga e 6 porshento vakantiegeld, i loontrede.
No a subi suèldu mínimo fin di aña tampoko?
Tin un bata kayente i mi tende kon parlamento lo bai purba defendé di no mishi ku entradanan di entre 15 pa 30 mil di entrada.
Pero kier laga gobièrnu di Reino imponé un rekorte di 12.5 porshento riba entradanan di 1500,-, 2000, 3000, 4000, florin mará na 8 kondishon.
Kosto di bida no a subi pa nos?
E subida drástiko di preisnan haltu riba tur kos ta konta pa e ámtenar i dosentenan den enseñansa tambe.
E parlamentario a kalifika e desishon deskabeyá tuma bou di Gabinete Rughenaath kontra di ámtenar di 12.5% bek aden.
E prima di vakashon di 6% porshento tambe mester bini bek i asina e ámtenar ehersé su trabou ku mas alegria i mas ánimo. Na e momentunan aki e ámtenar ta demotivá pa ehersé su trabou debí ku pa falta di empleado públiko den tur e servisio tur peso ta kai riba nan i no papia mes di e rekorte di 12.5 %
Daily Nobo
E benta di mas karu den historia dje tim di Rotterdam: Leeds ta kumpra Colombiano pa kasi 25.000.000 euro. …Luis Sinisterra…
E ta entrenando “full” Kenley ke regresá 12 di Yüli…
Nos muchanan ayera den GL: Jonathan ku tremendo dia…
Organisashonnan ku ta kuminsá train mucha gratuito for di 4-5 aña di edat no ta kontentu: Un Inhustisia… I interes pa plaka !!! ….Fundeshi di Baseball di mucha ta sakudí…
Alumnonan di Skol Sint Antonius a traha modelo di lanthùisnan
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Areglo di fleksibilidat ora di violashon di periodo di estadia liber ta kaduká entrante promé di yüli
Debí na e restrikshonnan di biahe ku a introdusí riba 14 di mart 2020 en konekshon ku e krísis di COVID-19, tin hende ku den e tempu ei a haña nan obligá pa surpasá e periodo di estadia liber. P’esei den kuminsamentu Koninklijke Marechaussee (KMar), IND-unidat CN (IND-CN) i Ministerio Públiko BES (OM BES) huntu a apliká un areglo di fleksibilidat pa e grupo di hende ku sin tin falta a keda muchu largu na Hulanda Karibense. Awor ku pa basta tempu kaba a kanselá e restrikshonnan di biahe, ta anulá e areglo di fleksibilidat kompletamente entrante promé di yüli 2021.
E periodo di estadia liber ta konta pa hende ku no ta residente di Hulanda Karibense. Nan por keda pa un temporada fiho na Hulanda Karibense sin pèrmit di estadia òf deklarashon di atmishon legal. Durashon di e periodo aki ta dependé di nashonalidat di e persona i na ki pais e persona ta biba. Ora un hende surpasá e periodo di estadia liber, e persona aki por haña un but na kòntròl di salida.
No residente di Hulanda Karibense ku riba 14 di mart 2020 ainda tabata den nan periodo di estadia liber na Hulanda Karibense pero ku, pa motibu di e limitashonnan di biahe ku a introdusí no por a biaha bai libremente, bou di e areglo di fleksibilidat ora di biaha bai no tabata haña but ora a violá e periodo di estadia liber durante e temporada di e limitashonnan di biahe. Pa entre otro hulandes i siudadano di Merka pa basta tempu ya ta posibel pa bai bèk na e pais di orígen. Awor ku tambe ta posibel pa otro nashonalidat bai bèk, ta anulá e areglo di fleksibilidat kompletamente.
Anulashon di e areglo di fleksibilidat ta nifiká pa tur no residente ku entrante promé di yüli 2021 no ta aseptá mas ora no residente keda muchu tempu na Boneiru, Saba òf Sint Eustatius. E ora ei e diferente servisionan den e kadena di inmigrashon ta bolbe traha konforme lei i regulashon vigente. E montante di but pa violashon di e periodo di estadia liber ta krese segun ku e durashon di e violashon ta mas largu.


text: Diamars atardi a drenta informe di un accidente cu hende herida na Moko, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un chauffeur bao influencia a causa e accidente cu un Camry. E tabata coriendo y a bay dal duro tras di un SUV. E SUV a dal tras di un van y djey bay dal den e cura di Mi Dudu Restaurant. Ora polis a bay test e chauffeur di e Camry a bise supla pero e tabata chupa. Despues ora a bolbe bise pa e supla, el a haci esaki den cara di Polis sin cu Polis a pone e tuit na su boca. Polis a bise cu ta un falta di respet. Despues di mas cu un intento a bay over na detencion. E chauffeur bebi kiermen e tabata yegando su cas y e hendenan a core bin dal den dje. E kiermen nan a core malo. E berdad ta cu e ta bebi y no sa mes cu e ta culpable di e accidente. E van a para riba e caminda di Moko pa lora y e SUV tambe a brake. E Camry a bin duro dal den e SUV cu na su turno a dal den e Van y djey e SUV a bay pega den e cura di e restaurant na Moko. Polis a atende cu e investigacion. E dama chauffeur di e SUV tabata cu su mama y otro señora grandi. Tambe un menor tabata den e auto y e tabata hopi spanta y tabata yora. A logra calme te ora Paramediconan a yega pa duna e prome auxilio. Cu Takelwagen a bin pa move dos di e autonan envolvi.


text:
Un encuentro historico ta tuma lugar awe na Aruba --- *Con Aruba mester cruza e cartera pa e yega futuro? --- *Un pais sin un base financiero sostenibel ta den problema
ORANJESTAD(AAN)—Awe Aruba ta escenario di un reunion historico. CAft, cu mester yuda e islanan Caribense di Reino Hulandes bandona problemanan financiero, lo mester reuni cu Gobierno di Aruba.
Desaroyonan a haci cu e intentonan den Reino pa busca un futuro solido pa e paisnan Hulandes den Caribe, a haya un sabor amargo cu nan no merece.
Awe ora CAft y Gobierno di Aruba bini hunto, hustamente Reino ta uni den buskeda di un solucion pa e futuro di Aruba, cu mester ta basa riba un base financiero sostenibel.
Ta hustamente e palabranan “base financiero sostenibel” awe mester bini dilanti y wordo comprende dor di tur hende.
Kico ta un “base financiero sostenibel”? E ta nifica cu e pais tin un base financiero cu e pais por carga y cu por duna resultado positivo pa e pais.
Un pais cu mester biba di prestamo no ta un pais autonomo pasobra e no tin e base cu ta forma su sosten financiero, pues cu ta sigura cu e tin placa pa e cubri su gastonan riba su propio forsa.
Historia di Aruba a duna prueba, cu debe ta uno di e peligernan mas grandi di un pais.
Na Aruba a keda demostra, cu un pais no por uza creacion di debe pa e forma un futuro, mas ainda si den e futuro aki deshaci di un parti importante di entrada di e pais, manera a pasa cu Aruba cu a deshaci di mita di BBO, loke a nifica cu a deshaci di entrada cu e pais tabata tin.
Un pais ta funciona mescos cu un famia, cu tin cierto entrada y gastonan, cu pa ley ta wordo regla den presupuesto, un palabra bunita pa loke tur cas di famia conoce, cu ta placa cu ta drenta y placa cu mester gasta.
Un pais ta un famia grandi, Si gasta mas placa cu ta drenta, mester haci prestamonan cu ta nifica tambe paga interes cu hopi biaha ta e factor cu finalmente ta zink un persona, famia of pais.
Tur ciudadano, tur famia tin e mes responsabilidad cu un pais tin, cu ta nifica cu ta gasta segun entrada ta permiti.
Na momento cu Aruba a baha su entrada na BBO y a crea mas debe, Aruba a trapa riba e base principal di un maneho financiero responsabel, cu ta e unico maneho sostenibel pa un pais, cu no kier zink den problema.
Na momento cu Covid-19 a bati na porta ya Aruba tabata discuti cu Hulanda con Aruba mester wordo goberna na un forma responsabel y no segun fantasia.
Hulanda a tuma medidanan cu Statuut ta permiti pa a scapa Aruba. E pregunta grandi ta keda kico lo a pasa cu Aruba, y por cierto tur e paisnan Hulandes den Caribe, si Hulanda no por a bisa cu ta basta.
Awe Gobierno di Aruba, cu Pueblo na forma democratico a scoge pa goberna e pais, mester sinta na mesa cu e comision cu ta encarga cu supervision financiero di Aruba.
E supervision Hulandes no a wordo introduci pa castiga Aruba, pero pa habri caminda pa solucion. Cu e no ta facil ta sigur.
E motibo pa e reunion ta sagrado. E ta e buskeda pa solucion pa Aruba cu mester paga su debenan pero tambe mester sigui dilanti.
Un dia importante ta bati na porta di Aruba cu na 1983 a duna prueba cu e ta un bon negociador ora e Status Aparte a bira realidad den Reino.
Awe ta cu e espirito y e mentalidad positivo di Aruba, nos ta keda den espera di e resultadonan di e reunion entre Gobierno di Aruba y CAft, cu hunto mester yuda Aruba cruza e caretera pa futuro!


text:
Kralendijk - Gezaghèber Edison Rijna, diputado James Kroon i diputado Hennyson Thielman a pasa nan di dos angua kontra corona djaluna 29 di mart na Playa na Kompleho Deportivo Jorge Nicolaas. Na kuminsamentu di mart e kolegio kompleto a pasa e di promé angua na Cocari, Rincon. E kolegio a bakuná pa duna pueblo un ehèmpel i mustra tambe ku e bakuna ta seif. Debí na sirkunstansia diputado Nina den Heyer no por a pasa e di dos angua djaluna. Den Heyer ta pasa su di dos angua djaweps 1 di aprel.
Portrèt: EPB


text:
Awe merdia Abogado-general (AG) di Ministerio Publiko (OM) a hasi den Korte na Boneiru un demanda den Korte di apelashon (hoger beroep) di 24 aña di prison pa tur 3 sospechoso den kaso Country Garden.
Ta trata e kaso di dobel asesinato komete den marduga di 23 pa 24 yanuari 2014 na Boneiru i na unda e hombernan Scholts i Lourens a perde nan bida di un forma hopi kruel.
E sospechosonan den e kaso aki ta C.W., G.A.C-P. i R.J.D.F. Anteriormente nan a haña den Korte den Prome instante kastigu di respektivamente 24, 24 i 16 aña prison.
Veredikto den e kaso aki lo ta aki 3 siman.
FUENTE: O.M.


text:
The content originally appeared on: Diario
Defensa di Husticia na democracia durante eleccion mester sigui awe —- *24Ora.com a permiti atentado directo contra dos Minister di Aruba — *A uni cara di Prome Ministro na curpa di prostituta den accion sexual
ORANJESTAD (AAN) — Tin varios forma pa destrui un hende. Na paisnan dictatorial manera Venezuela y Rusia, uno di e metodonan pa habri caminda pa destrui un persona, ta difamacion di su bon nomber.
Ministerio Publico mester actua awor contra e hecho cu e periodistanan Andrade y Paskel, a trata di asesina e bon nomber y reputacion di Prome Ministro Evelyn Wever-Croes y di Ministro di Asuntonan Financiero Xiomara Maduro dor di crea imagennan den cual nan ta wordo presenta como prostituta.
Uno di e imagennan mas baho cu mente perverso por crea, ta sin duda e imagen pornografico den cual ta mira parti intimo di un muher haciendo sex na forma vulgar. A reemplasa e imagen original cu cara di Prome Ministro Wever-Croes.
Esaki ta djis uno di e coleccion cu a keda presenta di imagennan cu caranan di Prome Ministro Wever-Croes y Ministro di Asuntonan Financiero na imagennan y y caricaturanan di prostitutanan na situacionnan sexual sushi.
24 Ora.com mester hustifica su mes enfrente Ministerio Publico pa e hecho cu e ta permiti e dos hombernan uza su nomber y compania pa destrui e bon nomber y reputacion di dos gobernante di e pais den presentacionnan askeroso contra moral di Aruba.
Andrade y Paskel ta hustifica nan atentado contra e Ministronan cu e nivel di Radio Rochela, cu nunca a yega na e lodo den cual Andrade y Paskel ta comberti medio di comunicacion y asina ta habri porta directamente pa terorismo periodistico di cual ley ta proteha e ciudadano.
Ministerio Publico di Aruba tin e deber pa awor cuminsa un investigacion contra e produccionnan di Andrade y Paskel, cu ta promove terorismo periodistico na Aruba ya cu miedo ta wordo crea directamente pa personanan pa bay contra Paskel, Andre y tur cu por ta sconde nan tras, mescos cu nan pensamentonan, nan interesnan y obviamente hasta e partido politico na cual nan ta tene.
E publicacionnan di e dos hombernan, cu ta uza nomber di periodismo, ta wordo autorisa dor di 24 ora.com cu asina ta asumi responsabilidad directo pa terorismo directo cu ley no ta permiti.
Durante eleccion 2021 tabata Ministerio Publico y Corte di Husticia di Aruba, cu a sigura ley a wordo aplica pa sigura democracia na Aruba.
Durante eleccion 2021 Husticia na Aruba a asumi su responsabilidad pa ley ta base di Aruba, caminda no por pone presion riba un ciudadano pa e bay vota.
Con sagrado e derechonan y libertad di expresion di Pueblo ta, a keda hancra den decisionnan den Corte, cu a bay contra politiconan di AVP pa haya informacion di votadornan pa evita cu presion por wordo ehecuta riba nan.
Huez tambe a bay contra pa uza voto secreto di Aruba den un caso pa yega na reconteo y a indica cu prueba cu AVP a presenta tabata contra e ley cu mester garantisa democracia, mester evita corupcion pa medio di manipulacion di e votador.
Den e publicacionnan di caranan di Prome Ministro Wever-Croes y Ministro di Asuntonan Financiero pa portretnan pornografico, Ministerio Publico tin e deber pa inmediatamente habri investigacion penal, manera ley ta haci posibel.
Mester determina kende ta productor, si tabata tin hende cu a paga Paskel y Andrade pa e presentacion y tambe ta castigabel segun ley.
Finalmente 24 ora, com cu a permiti pa e wordo uza pa plama e productonan den cual a uni caranan di e dos Ministronan na curpa di prostitutanan den accion, tambe segun Ley mester wordo persigui.
Difamacion ta uno di e hermentnan mas peligroso contra hende y ta crea temor di otro hende tambe pa bay contra cualkier persona, cu por uza medionan di comuncacion pa mata nan personalidad real y abusa di nan cara pa ganashi personal.
DIARIO awe lo duna prueba con libertad di Aruba ta na peligro si autoridad no actua.


text:
Sosial
“Final” por ta e último album di Enrique Iglesias
** Enrique Iglesias ta preparando pa bai un tour ku Ricky Martin proksimamente, pero promé ku esaki e kantante ta plania pa saka su album nobo “Final” pa 17 di September 2021. Esaki lo por ta su ultimo proyekto musikal manera e album mes ta bisa.
E kantante di entre otro “Por Amarte” i “Si Tu Te Vas” a duna di konose via su kuenta di Instagram ku enberdat esaki por ta su ultimo album. Ku esaki no ta algu ku aktualmente a pasa den su kabes pero ku e
This content is exclusive for members
Register or login to unlock this article
Sosial
Promé ‘Trumpet Challenge 2022’ djarason dia 22 di yuni den Sambil
WILLEMSTAD – Por fin e dia ta yegando pa Kòrsou konosé su promé trumpet challege 2022. Esaki lo tuma lugá djarason awor dia 22 di yüni den Sambil pa 7 or di anochi.
Despues di vários luna di preparashon bou di direkshon di Hector Sampson, e trompetistanan aki ta kla pa laga pueblo di Kòrsou disfrutá di nan músika.
Manera ta konosí, Fundashon WESU a bin ta trata riba e parti di formashon musikal i organisá na desèmber último, e promé Trombone Challenge ku tabata un éksito total.
Awor ta toka turno na trompetistanan pa nan tin nan Trumpet Challenge i despues di vários luna di preparashon intensivo, djarason awor dia 22 di yüni, Pueblo di Kòrsou por bai disfrutá grátis di nan presentashon.
E evento lo tuma lugá riba e stage grandi skùin dilanti Victoria Secret den Sambil. E evento lo kuminsá eksaktamente 7 pm i ta algun kansion nan lo bai presentá. P’esei un apelashon ta na tur hende ku ta interesá pa wak nan, pa nan tei presente den Sambil djarason awor.
Sosial
AMAK ta partisipá dos gran baluarte di farandula ku a bai laga nos
WILLEMSTAD – Djamars anochi a drenta e notisia tristu ku e konosido Patrick Janzen a bai laga nos i den oranan di mardugá djarason 9 di yüni 2022, e pianista, kompositor i areglista Eddy Mar a bai sosegá.
Patrick Janzen
Pa lokual ku ta trata e personahe di Patrick Janzen, nos a komprondé ku el a fayesé na un edat di 53 aña na su kas, despues di tabata hospitalisá pa algun dia.
Patrick a bai laga nos na un edat relativamente hóben i durante su trayektoria den farándula, e tabata envolví den diferente aktividat farandulero tantu aki na Kòrsou komo na Ulanda.
Patrick a inisiá ku su negoshi i pone lus i harma stage pa diferente aktividat i seguidamente ela formalisá su aktividatnan ku lantamentu di Ola ku ta nifiká Organisashon pa Lanta Ambiente.
Patrick tabata pone zonido i meks pa diferente agrupashon musikal i un di su éksitonan grandi tabata lantamentu di e Agrupashon Musikal No Game, ku a kosechá hopi popularidat i hasta a konkista e titulo di Rei di Tumba ku Reinir Lijfrock komo kantante na 2006.
Último tempunan aki, Patrick a lanta un grupo musikal di Bachata i tabata tin intenshon tambe pa lanta un grupo di Kòmbèk i formalisá regreso di No Game. Lamentablemente e no por a logra realisá tur su soñonan
Eddy Mar
Pa loke ta trata fayesimentu di Eddy Mar, AMAK por menshoná ku e tabata hopi aktivo tantu komo músiko, pero tambe durante mas ku 10 aña komo dosente di e proyekto di Formashon Musikal den Bario.
Eddy Mar tabata forma parti di diferente agrupashon musikal i esnan ku sigur el a kosecha hopi éksito kune tabata e agrupashonnan musikal Dynamics i BESS ku tabata un agrupashon musikal ku e i defuntu Mr. Babalu tabata dirigí musikalmente.
Eddy Mar durante último tempu ku a pasa tabata sufri di kebrante di salu i den oranan di mardugá di djarason el a bin fayesé.
Direktiva di AMAK ta ekspresá su sentido de pésame na famianan di Patrick Janzen i Eddy Mar. Ku nan alma sosegá na pas.
Sosial
HOPI INTERES PA KURSO DI HISTORIA DI MUZIK DI KORSOU ORGANISA PA CCC
Willemstad – Durante e periodo di 7 di febrüari te ku 16 di mei 2022 Sentro Kultural Kòrsou a organisá otro interesante Kurso Historia di Muzik di Kòrsou den su Sentro situá na Emmastad, kua tabata na enkargo di e konosido músiko Henri (Harry) Moen.
Den e kurso aki a trata desaroyo di muzik tradishonal di Kòrsou di e époka entre 1863 i 2000. Entre otro e kursantenan ta siña rekonosé ritmonan tradishonal i konhuntonan musikal, tambe nan ta sera konosi ku kompositor i otro desaroyonan den muzik di Kòrsou. Huntu ku esaki tambe nan ta haña un bista di aspektonan sosial i ekonómiko ku tin relashon ku e desaroyo.
E kurso un biaha mas tabata un èksito total na opinion di e kursantenan ku a yena un bashí na informashon tokante nos muzik. E forma úniko di duna lès di señor Harry Moen i su splikashon al kaso, kla i konsiso a mantené un entusiasmo kontínuo serka e kursantenan.
Djaluna 16 di mei ultimo e kursantenan presente a risibí nan sertifikado for di man di señor Harry Moen i señor Henri Cornelia, Presidente di Fundashon Sentro Kultural Kòrsou. Esnan ku a kalifiká pa nan sertifikado ta: Valentina Cijntje-Engelhardt, Alton Gordon, Rose-Marie Heije, Frensel Malacia, Isolda Mansana, Aronnette Martis, Jacqueline Nicia, Elvin Rijke, Lidwina Rodriguez, Aemilius Palm, John Scheidelaar i Glenda Sluis
Sentro Kultural Kòrsou ta felisitá tur e partisipantenan i nan dosente ku èksito di e kurso. For di aña 2012 un total di 176 kursante, di ken 67 penshonado, a risibí nan sertifikado di partisipashon na e kurso.
Daily Nobo
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Defensa a sostené outoridatnan lokal durante ku tormenta tabata pasando Aruba i Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Defensa a sostené outoridatnan lokal durante ku tormenta tabata pasando Aruba i Kòrsou
Barcelona no ta entrega: Bayern ta pidi 60.000.000 pa “Lewa”…
Marc Overmars a kita “Pèrla” di Bayern Munich…
Tur kaminda tin skarsedat di personal: Na unda tur trahadó di Hulanda a keda ?
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Ghislaine Maxwell a keda kondena na 20 aña di kastigu di prizon pa tráfiko seksual
Trending
-
Deporte12 hours ago
Barcelona no ta entrega: Bayern ta pidi 60.000.000 pa “Lewa”…
-
Deporte12 hours ago
Marc Overmars a kita “Pèrla” di Bayern Munich…
-
Lokal10 hours ago
Tur kaminda tin skarsedat di personal: Na unda tur trahadó di Hulanda a keda ?
-
Deporte13 hours ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
International12 hours ago
Ghislaine Maxwell a keda kondena na 20 aña di kastigu di prizon pa tráfiko seksual
-
Lokal11 hours ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal10 hours ago
Defensa a sostené outoridatnan lokal durante ku tormenta tabata pasando Aruba i Kòrsou
-
International12 hours ago
Putin a atvertí ku lo bai tin un di tres Gera Mundial si nan ataka Crimea


text:
ITALIA – Por lo menos 120 persona a muri y 368 a keda herida despues di e teremoto di 6 grado riba escala di Richter, cu a sosode diaranson den centro di Italia, e Prome Minister Italiano Matteo Renzi a informa.
Durante un conferencia di prensa, Renzi a adverti cu e cifra di fayecido por aumenta despues cu e desaster natural aki a sosode durante oranan di madruga di diaranson.
Proteccion Civil di Asocili Piceno a comunica cu 20 ta e victimanan di e localidadnan afecta den su region, vooral den e localidadnan di Arquata y Pescara del Tronto y cu a keda completamente destrosa despues di e teremoto.
E curpanan a wordo transporta pa mortuario di e localidad di Ascoli Piceno.